Prosinečki - Važno je da su svi igrači zdravi\nNakon deset dana provedenih na Rogli i sedam na Zlatiboru, fudbaleri Crvene zvezde vratili su se u Beograd gde će se u narednih šest dana pripremati za utakmicu drugog kola kvalifikacija za Ligu Evrope, protiv beloruskog Naftana. Biće to prilika da već na samom startu sezone crveno-beli pretoče i materijalizuju prethodne tri nedelje napornih treninga u dobar rezultat. Trener Robert Prosinečki, itekako zbog svega viđenog tokom pripremnog perioda ima razloga za zadovoljstvo i optimizam i sa pravom veruje da zimus selektirana ekipa pojačana sa nekolicinom novajlija, može da ispuni visoke ciljeve i obraduje milionsku armiju navijača.\n- Smatram da smo odlično radili na pripremama. Prvo i najvažnije jeste da su svi igrači zdravi, i izuzev manjih problema pojedinaca nismo imali ozbiljnijih problema sa povredama. To je važno zbog kontinuiteta treninga igrača. Narednog četvrtka nas očekuje utakmica sa Naftanom, u kojoj nam je rezultat mnogo važan iz nekoliko razloga. Želimo dobrom igrom da dobijemo na samopouzdanju, koje će nam dosta značiti na startu šampionata. Imamo težak raspored, gostujemo dobrim ekipama i pri tom igramo kvalifikacije u Evropi. Moraćemo u tim uvodnim utakmicama da damo sve od sebe i da razmišljamo samo o pobedama. Po prirodi sam optimista i verujem u svoju ekipu, koja je prošlog proleća osvojila Kup i igrala dobro. Očekujem da tako i nastavimo - rekao je Prosinečki sumirajući završen pripremni period u Sloveniji i na Zlatiboru.\nVeliki zaokret u klupskoj politici zajedno sa rukovodstvom Crvene zvezde napravio je Robi prošle zime kada je insistirao da se najtrofejniji srpski klub u borbi za povratak na staze stare slave okrene najtalentovanijim fudbalerima u Srbiji, i sopstvenoj Omladinskoj školi. Ovog leta priliku da pokažu potencijal i kvalitet koji nesporno imaju dobili su Savićević, Simić i Čikić, pupoljci Zvezdine "bašte", pred kojima je svetla budućnost, uz uslov da ukazano poverenje vrate napornim radom i usavršavanjem kroz rad sa ekipom.\n- Insistirali smo zimus na filozofiji da u Zvezdi treba da igraju najbolji mladi igrači Srbije i naši omladinci. Zadovoljan sam radom svih momaka, njihovim odnosom prema klubu, profesionalizmom koji ispoljavaju, kao i radnim navikama i talentom koji poseduju. Nismo ih bez razloga prekomandovali u prvi tim, i sada je na njima da se trude, da uče i da uvek daju svoj maksimum - ocenio je Robi rad najmlađih prvotimaca našeg tima.\nPosle tri pripremna perioda u kojima je bio suočen sa većim promenama u ekipi, ovoga leta uspelo je rukovodstvo crveno-belih da sačuva kostur ekipe i da za odlaske Tošića i Borhe nađe kvalitetne zamene. Odbijeno je i nekoliko unosnih ponuda koje bi s obzirom na finansijsku krizu, olakšale poslovanje kluba, ali bi i umnogome oslabile igrački kadar.\n- Doveli smo odlične zamene. Stigao je Milan Jovanović, koji je reprezentativac Crne Gore, i iza sebe ima veliko iskustvo igranja u jakim ligama, između ostalih i ruske. Pored njega, tu je i Babalj koji ima veliki potencijal. Obojici će im biti potrebno izvesno vreme da se prilagode i adaptiraju na obaveze igranja u Crvenoj zvezdi, što je i normalno, ali verujem u njih i mislim da su igrači koji će doneti dodatni kvalitet ekipi. Uspeli smo da zadržimo kostur tima na čemu sam najviše insistirao, jer njega čine momci koji su pokazali da umeju da igraju, da je pred njima svetla budućnost i sada nakon šest meseci kontinuiteta u radu, očekujem da budemo još bolji - ocenio je mladi stručnjak.\nU sistemu igre koji forsira Prosinečki, okosnicu ekipe i "srce i dušu" čini vezni red. S tim u vezi ohrabruje podatak da "motor" tima nije oštećen, odnosno da su Lazović, Dimitrijević, Milivojević, Mijailović, Evandro, Kadu i ostali bogatiji za polusezonu zajedničkog igranja, da se bolje poznaju i da svi zajedno čine još uigraniju celinu.\n- To je nemerljivo veliki plus za nas. Manevar je naša najveća snaga, pokretač svega i uspeli smo da sačuvamo igrače koji će i sledeće sezone biti nosioci igre - zadovoljan je šef stručnog štaba vezistima koje ima na raspolaganju.\nManje poteškoće Robiju može da zada odsustvo omladinskih reprezentativaca koji su usled obaveza u dresu Srbije, propustili kompletan pripremni period. Njih je sad potrebno brzo osvežiti, ali i pripremiti za velike napore, koji ih očekuju. Meč sa Naftanom je kao i svaki prvi susret u sezoni od izuzetne važnosti, a vrlo teško je očekivati da će Mijailović, Spajić i Stojković, biti u konkurenciji za ekipu koja putuje u Belorusiju.\n- Sigurno da su nas donekle poremetile obaveze koje su njih trojica imali zbog evropskog prvenstva u Estoniji. Međutim, radi se o dobrim momcima i igračima, koji su pravi profesionalci i iako verovatno neće biti na spisku putnika za meč protiv Naftana, verujem da će vrlo brzo dostići željenu formu. Takođe, trenirali su i sa nacionalnim timom, igrali takmičarske mečeve, i najposle čast Crvene zvezde je da u svojim redovima ima što više reprezentativaca, jer to znači da se u klubu dobro radi i da su momci kvalitetni fudbaleri - rekao je Prosinečki i osvrnuo se na očekivanja u prvom meču kvalifikacija za Ligu Evrope.\n- Moj pomoćnik Kljajić je posmatrao uživo jednu utakmicu našeg rivala i preneo nam svoja zapažanja. Pogledali smo i dve kasete tokom boravka na Zlatiboru, ali tek u narednom periodu, u preostalih šest dana ćemo se još podrobnije upoznati sa vrlinama i manama Naftana. Na osnovu do sada viđenog mogu da kažem, da su pravi predstavnik fudbalske škole bivšeg Sovjetskog saveza, da imaju kvalitet, pre svega mislim na disciplinu u igri i fizičku snagu. Isto tako sa druge strane, uveren sam da smo mi kvalitetnija ekipa, i ne bežimo od uloge favorita - istakao je Prosinečki.\nIz svega izrečenog od strane trenera Crvene zvezde, lako je zaključiti da su ambicije kluba po pitanju sportskih rezultata najviše moguće, osvajanje domaćih trofeja i zapažen rezultat u Evropi. Na tom putu treba pobediti mnogo utakmica, treba se izboriti sa dosta izazova. Sam podatak da se na Marakani, trofej namenjen osvajaču prvenstva čeka pet godina, sam sa sobom nosi dodatnu tenziju i pritisak.\n- Svako kada dođe u Crvenu zvezdu, oseća pritisak, i mi smo upravo zato selektirali igrače, za koje mislimo da imaju karakter i pobednički mentalitet. Imamo u svojim redovima nekoliko, što A, što mladih reprezentativaca i oni su pokazatelj kvaliteta tima kojim raspolažem. Navijači, kao i svi mi, sigurno da očekuju titulu. To je i nama iz stručnog štaba, kao i igračima, glavni cilj. Mislim da je moja ekipa sposobna da bude prva na kraju prvenstva, i da optimizam koji nosim u sebi, nije bez osnova. Pokazali su proletos da umeju da igraju, da su karakterni, da su složni kao celina i da vole klub - zaključio je Prosinečki.


Status penzionera povratnika u FBiH ima oko 4.000 penzionera iz RS-aa – Radio Vitez\nStatus penzionera povratnika u FBiH ima oko 4.000 penzionera iz RS-aa\n31. svibnja 2013. 9:10 31. svibnja 2013.\nProcjene su da status penzionera povratnika iz Republike Srpske u Federaciju BiH ima više od 4.000 prijeratnih korisnika, te Fond PIORS-a očekuje da bude ubrzano rješavanje zahtjeva penzionera povratnika iz RS-a u Federaciju BiH.\nTi penzioneri povratnici trebalo bi da primaju penziju u FBiH, jer je Federalni zavod PIO od februara preuzeo samo, kako se navodi iz Fonda PIORS-a, 68 korisnika, što je simboličan broj u odnosu na 17.000 zahtjeva prijeratnih korisnika. Podsjećaju da je od 8. februara, kada je preuzeto prvih 17 korisnika, do 30. maja preuzeto 68 korisnika-povratnika i to filijala Bihać preuzela je 32 korisnika, Mostar 21, Zenica sedam, Sarajevo šest i filijale Goražde i Travnik po jednog korisnika. -Od ukupno 38.000 prijeratnih korisnika, koliko je bilo u aprilu 2005. godine, zaključno s 30. aprilom ove godine, preostalo je 22.079 korisnika, za čiju isplatu Fond PIO izdvaja 7,2 miliona KM na mjesečnom nivou. Proizilazi da je od aprila 2005. do aprila ove godine umrlo oko 16.000 korisnika ne dočekavši to pravo, budući da je riječ o starijoj generaciji ljudi – stoji u saopćenju.\nPrevious ArticlePomoć Romima se svodi na rješavanje stambenih problemaNext ArticleSvjetski dan borbe protiv pušenja


"Nije na EU da odlučuje o tome, to nije moja uloga, niti uloga EU. Naša uloga je da nastavimo da primenjujemo mere koje su dve strane dogovolile po pitanju izbora, a na političkim liderima je da donesu odluku. Ako mene pitate da li treba učestvovati na izborima, ja kažem "da", rekao je Fabrici gostujući u emisiji "Pravi ugao" na RTV.\nUpitan o pismu koje mu je uputio predsednik Stranke slobode i pravde Dragan Ðilas i kako objašnjava nezadovoljstvo među nekim vođama opozicije načinom na koji on pristupa situaciji u Srbiji, Fabrici je kazao da pažljivo čita pisma koja mu se šalju i da pažljivo sluša sve ono što se dešava u zemlji.\nÐilas se juče obratio pismom šefu Delegacije Evropske unije u Srbiji komentarišući ironično njegovu izjavu da EU ne žmuri na dešavanja u Srbiji, i da je "evropska integracija Srbije realnost", dovodeći u pitanje tačnost Fabricijevih konstatacija.\n"Razgovaram sa opozicijom, kako onim delom koji misli da je bojkot pravi put, ali i onom koja će izaći na izbore, to je deo mog posla", rekao je Fabrici.\nIstakao je i da je prošle nedelje, kada je Beograd posetio evropski komesar Oliver Verheji, pozvao opoziciju na razmenu mišljenja, ističući da pažljivo sluša sve i da svima pruža priliku za interakciju.\n"Mi slušamo svakoga, ali formiramo naše sopstveno mišljenje", rekao je Fabrici.\nOn je naveo i da vladavinu prava ne bi trebalo nikako mešati sa zakonom o izborima.\n"U poslednjih sedam meseci vredno smo radili sa celokupnom opozicijom i vlastima na unapređenju uslova i posmatraćemo kako će se taj događaj sprovesti. Komisija daje procenu, ali i preporuke za unapređenje situacije", rekao je on.\nSrbija je, kaže, na putu ka članstvu u EU, ali će unija nastaviti "da posvećuje pažnju pitanjima vladavine prava, da čita ova, ali i druga pisma..."\nUpitan da li to znači da EU ne podržava bojkot izbora, on je kazao da svako ima svoju legitimnu strategiju za to i da EU ne treba da govori političkim predstavnicima šta treba da rade.\n"Verujemo da je demokratija ključna stvar i da je parlament mesto gde se sprovodi i ostvaruje demokratija. Radili smo sa skupštinom na unaređenju izbornih uslova. Verujemo da izbori treba da se održe i da svi treba da učestvuju", rekao je Fabrici.\nUpitan o dijalogu Beograda i Prištine i da li se nakon posete šefa diplomatije EU Đuzepa Borelja o tome ozbiljnije razgovaralo u EU, Fabrici je kazao da je njegova poseta bila veoma važna i da je on spomenuo mogućnost imenovanja specijalnog izaslanika, ali da nije izlazio sa konkretnim imenima.\n"To pitanje je u nadležnosti visokog predstavnika, njegova odluka, i kad je donese to će objaviti, a do sada nije bilo reči o tome", rekao je Fabrici.\nOn je rekao da izbori formalno još nisu raspisani i da kampanja još nije počela, pa je prerano ocenjivati da li ima pomaka u dogovoru vlasti i opozicije, a tiče se slobode medija, vladavine prava i slično...\nRekao je i da se zalaže za to da se politički život odvija u parlamentu te da su izbori pravi put za promene u društvu i da je eventualni bojkot samo pitanje strategije političke borbe.\nTakođe je istakao da ne treba mešati principe vladavine prava i izborno zakonodavstvo i uslove.\nFabrici nije želeo detaljnije da komentariše promenu izbornog cenzusa.\nEvropska komisija u maju predstavlja godišnji izveštaj o stanju reformi\nŠef delegacije EU u Srbiji izjavio je i da se, što se više i brže reforme realizuju, lakše meri napredak koji Srbija postiže na putu ka EU, i najavio da će u maju Evropska komisija predstaviti svoj godišnji izveštaj o stanju reformi.\nOn je ukazao da ima još dosta posla koji treba uraditi, i da se u Briselu posmatraju reforme koje Srbija sprovodi, te da će od njih zavisiti i brzina pristupanja.\nUpitan o novoj metodologiji on je naveo da je to zapravo način kako će izgledati pregovarački proces sa Severnom Makedonijom i Albanijom.\n"Srbija i Crna Gora mogu da je prihvate ako žele, a njena suština je u tome da se broj poglavlja faktički pregrupiše odnosno formira u 6 klastera", rekao je Fabrici.\nDodao je da se ona zasniva na nekoliko principa od kojih su posebno značajni kredibilnost, dinamika i predvidljivost...\nSrbija, rekao je, nije u senci toga i i te kako joj se pridaje značaj i važnost.\nKako je kazao, da Srbija nije u senci toga, pokazuje činjenica je da je komesar Oliver Verheji dan posle predstavljanja metodologije u Briselu već sutradan bio u Srbiji, što je jasan znak da komisija i on sam pridaju veliku važnost Srbiji.


Infostan - Od unosnog biznisa do stanova koji zjape bez gostiju\nKategorije: Nekretnine , Vijesti , Blog , Troškovi , Stanovanje ,\nOd unosnog biznisa do stanova koji zjape bez gostiju\nBANJALUKA, SARAJEVO - Stanovi na dan u BiH, čije je iznajmljivanje donedavno bio biznis u usponu, zbog pandemije virusa korona koja se ne smiruje sve češće ostaju prazni, a cijene su nerijetko i duplo niže u odnosu na period prije kovida-19.\nKako su iznajmljivači ovih stanova u BiH rekli za "Nezavisne", gostiju gotovo da i nema, zbog čega su bili prinuđeni čak i stanove na dobrim lokacijamaiznajmljivati po dosta nižim cijenama.\nTako cijene stanova na dan, u zavisnosti od kvadrature i lokacije, u Banjaluci variraju od 30 do 60 KM, a veliki broj izdavača nudi i opciju iznajmljivanja stana za dnevni boravak.\nSagovornica "Nezavisnih", koja je u Banjaluku sa svojom porodicom stigla iz Novog Sada, kazala je da je stan u naselju Borik iznajmila za 120 KM za tri dana.\n"Bili smo jako zadovoljni stanom u kojem smo imali sve što nam je potrebno, a čak smo imali i parking mesto", rekla je ona, dodajući da je i ranije dolazila u Banjaluku, ali da nikada nije mogla za ovu cijenu iznajmiti tako veliki stan.\nPredrag Duduković, ekonomski analitičar SWOT, kazao je da, s obzirom na okolnosti koje imamo u posljednjih godinu dana i nemogućnosti putovanja, jasno je da je broj gostiju uveliko opao.\n"Samim tim nema ni potrebe za stanovima na dan, jer nema potražnje zbog nemogućnosti putovanja", rekao je Duduković.\nDodao je da će ova situacija potrajati dok god su mjere na snazi i dok se ponovno ne otvore granice.\n"Najgore je što, kako i sami možemo vidjeti, i nakon godinu dana nije došlo do pomaka. Ne možemo da procijenimo kada će se situacija stabilizovati i kada bi turisti opet mogli dolaziti, te kada bi se ova djelatnost ponovo mogla isplatiti", zaključio je Duduković.\nJedan od iznajmljivača stanova na dan u Banjaluci je u razgovoru za "Nezavisne" rekao da stan u centru grada sa garažom iznajmljuje za 40 KM, te da je evidentno da su cijene pale.\n"Gostiju takoreći nema. Jedini gosti su nam ljudi koji dođu u Banjaluku iz drugih dijelova BiH. Cijena ovih stanova je dosta pala, ali mi bismo tu manju cijenu nekako i preživjeli - najveći je problem što nemamo kome iznajmljivati stanove", rekao je on.\nDodao je da trenutno ne razmišlja o tome da ovaj stan počne iznajmljivati dugoročno.\n"To mi donosi više troškova. Legalno sam prijavio ovaj stan na dan i plaćam sve dažbine za njega, ali ako se ova situacija nastavi razmišljam da prestanem iznajmljivati i zatvorim ovaj biznis", naveo je ovaj Banjalučanin.\nZa stan na dan u Istočnom Sarajevu morate izdvojiti oko 40 KM, dok dnevni boravak u gradu košta oko 30 KM, a sagovornica "Nezavisnih" koja se bavi izdavanjem stanova na dan u Istočnom Sarajevu, rekla je da je u jednom periodu na početku pandemije stan morala zatvoriti.\n"Veoma malo ljudi sada zove i iznajmljuje stan. Većina stan uzima za dnevni boravak. Početkom prošle godine cijena istog stana nam je bila 50 KM, a sada je 35 KM", navela je ona.\nNaida Ćerimagić, vlasnica agencije za nekretnine "Top nekretnine" Sarajevo i predsjednica Udruženja učesnika u prometu nekretnina u Privrednoj komori FBiH, kazala je da je evidentno da je iznajmljivanje ovih stanova smanjeno, zbog sve manjeg broja turista.\n"Manje je bilo ulazaka u BiH, ali činjenica je da je pala i renta stanova na dugoročno iznajmljivanje", rekla je Ćerimagićeva.\nPojasnila je da su iznajmljivači nerijetko iste stanove u periodu pandemije stavili na dugoročno iznajmljivanje.\n"Povećao se broj stanova u ponudi za dugoročno iznajmljivanje, a potražnja nije toliko velika, pa je onda pala i cijena tih renti", navela je Ćerimagićeva.\nDodala je da su cijene iznajmljivanja ovih stanova na duži period pale za 100 do 200 KM.\n"Stan koji je bio 300 KM mjesečno sada je malo jeftiniji, a cijena stana koji se iznajmljivao za 1.300 KM je znatno pala za 200 ili čak 300 KM", kazala je Ćerimagićeva.\nTako stan na dan u sarajevskom naselju Pejton košta 50 KM, a vlasnik nam je rekao da iznajmljuje više stanova u ovom gradu, te da cijena zavisi od lokacije.\n"Cijena jeste pala, ali situacija kod mene nije tako loša. Najčešće su mi stanovi zauzeti oko 20 dana u mjesecu", kazao je ovaj Sarajlija.\nNovu LED rasvjetu dobiće 13 zgrada u Banjaluci\nZakona o održavanju zgrada\nPočinje rušenje, pripreme za izgradnju “Bijelog dvora” u Banjaluci\nPrijedor: Registrovati zajednice etažnih vlasnika


Tiket dana (utorak, 18.09.2018) – Kladjenje.rs\nHomeTiket danaTiket dana (utorak, 18.09.2018)\nTiket dana (utorak, 18.09.2018)\n18 Septembra, 2018 Peca Tiket dana 0\nPočinje Liga šampiona, pa je sigurno da će ovi mečevi elitnog takmičenja biti u centru pažnje kladilaca, ali oni pravi neće izbeći ni utakmice engleskog Čempionšipa, kao i zaostale utakmice u još nekoliko liga.\nKlub Briž – Dortmund – 3+ @ 1.65 u 1xbet\nGosti bi po svemu trebalo da budu favoriti u ovom meču. međutim, ma koliko ime Borusije značilo više u evropskim okvirima, razlika u kvalitetu više nije toliko drastična i Briž će tražiti svoju šansu, ne samo da izbegne poraz, već i da zabeleži pobedu, ako se za to ukaže šansa. jasno je i jednima i drugima da je Atletiko favorit grupe, a da će se oni, uz Monako, boriti za tu drugu poziciju. Smatramo da je pobeda želja i Belgijanaca i Nemaca, pa bi od početka trebalo očekivati otvorenu igru i golove. Briž je u mislima odavno u ovom meču i videlo se to u duelu sa Lokerenom koga su savladali golom sa bele tačke tek u 96. minutu.\nLids – Preston – T12+ @ 2.00 u Meridianbet\nJorkširci su malo popustili posle uraganskog starta, ali je to negde i očekivano, jer je prvenstvo predugo da bi neka ekipa uspela da drži formu tokom celog šampionata. Srećom po njih, to nisu platili padom na tabeli i još uvek se šepure na liderskoj poziciji. Za vikend su remizirali u Londonu sa MIlvolom, a prvi poraz u prvenstvu izbegli su u poslednjem minutu, golom Herisona. Sada im dolazi Preston, ponovo. Kažemo ponovo, jer su ove dve ekipe igrale u Lidsu pre samo mesec i po dana u okviru Liga kupa, a Preston je slavio kao gost 2:0. To je i jedini poraz Lidsa ove sezone. Smatramo da ta utakmica ništa ne znači, jer su obe ekipe igrale sa kombinovanim sastavima, a da će sada sve biti mnogo ozbiljnije. Lids nije postigao dva gola na jednom meču već na tri utakmice i tako prekinuo niz od čak sedam, na kojima jeste. Vreme je da prorade strelci.\nNotoden – Viking – 3+ @ 1.50 u Bet365\nU poslednjoj utakmici 23. kola norveške druge lige trećeplasirani Viking gostuje kod ekipe koja se bori za opstanak. Domaćin je serijom loših rezultata pokvario plasman i sada je tik iznad linije koja označava ekipe koje će u niži rang. Notoden je na poslednje tri utakmice uzeo samo bod, a pobedio je samo jednom u prethodnih sedam prvenstvenih okršaja. Viking želi povratak u prvu ligu, bolje igra u svom Stavangeru nego na strani, pa zato izbegavamo konačan ishod i odlučujemo se za golove, za koje verujemo da će ih biti bar tri.\nUkupna kvota na tiketu za utorak u kladionici Bet365 iznosi 3.25.\nTip dana: Crvena Zvezda – Napoli: Spektakl na “Marakani”!


Gucci najavljuje saradnju sa brendom The North Face - Harper‘s Bazaar\nGucci je najavio saradnju sa brendom The North Face. Iako je Gucci sarađivao sa brendovima kao što su Liberty i Ken Scott nova kolekcija obeležiće prvu punopravnu saradnju Gucci-ja sa drugim brendom odeće, otkako je Alessandro Michele preuzeo funkciju kreativnog direktora brenda pre pet godina.\nZa brend North Face ovo nije prva saradnja - sarađivali su sa brendovima poput Junya Watanabe, Supreme, Hender Scheme, Brain Dead i mnogim drugima. Međutim, predstojeća saradnja biće prva za sportski brend: još uvek nisu imali zajedničke kolekcije sa tako velikim brendovima iz luksuznog segmenta.\nNajava za saradnju, objavljena na Instagramu i TikTok-u, sadrži zapanjujući pogled na planine i zastavu koja se vijori na vetru, uključujući logotipe Gucci i The North Face, sve u pratnji umirujućih zvukova prirode.\n„Gucci i The North Face potvrđuju da će u narednim mesecima oživeti saradnju koja slavi bogato nasleđe oba brenda“, rekli su brendovi.\nA post shared by Gucci Official (@gucci) onSep 23, 2020 at 1:28pm PDT


Niška televizija » Zasad bez dogovora o ruskom gasu,ultimatum Gasproma Kijevu\nZasad bez dogovora o ruskom gasu,ultimatum Gasproma Kijevu\nObjavljeno 11.06.2014. 10:15\nBRISEL– Predstavnici Evropske unije, Rusije i Ukrajine nisu danas postigli sporazum o ukrajinskom gasnom dugu, koji preti da ugrozi snabdevanje gasa u velikom delu Evrope.\n“Još nismo izašli iz krize”, rekao je novinarima evropski komesar za energetiku Ginter Etinger, koji je posredovao u današnjim višečasovnim pregovorima u kojima su učestvovali ruski ministar za energiju Aleksandar Novak i njegov ukrajinski kolega Juri Prodan.\n“Ne možemo da prihvatimo ono što nam Rusija nudi”, saopštio je Prodan na konferenciji za štampu i podvukao da smatra da je cena ruskog gasa diskriminatorska i znatno viša od tržišne..\nRuska strana je ranije saopštila da je u znak dobre volje spremna da smanji cenu gasa za Ukrajinu za 100 dolara retroaktivno od 2010, tako da bi ona iznosila oko 384, umesto 485 dolara za million kubika gasa.\nTime bi se ukrajinski dug za gas, koji po ruskoj računici prevazilazi pet milijardi dolara, značajno smanjio, a ministar Novak je rekao novinarima da će Rusija nastaviti sa redovnim isporukama gasa ukoliko Ukrajina uplati deo duga do ponedeljka, 16. juna.\nSem toga, ruski ministar je izjavio da je Rusija spremna da odustane od zahteva da joj se gas ubuduće plaća unapred.\n“Izvan ovog okvira ne možemo da idemo, a šta će biti dalje zavisi od toga šta će druge dve strane učiniti do ponedeljka”, poručio je Novak.\nSve tri strane najavile se da će o ovom problemu tokom narednih nekoliko dana biti konsultacija na najvišem nivou i da su u načelu spremne za nastavak pregovora.\nUkoliko Rusija ostvari svoju pretnju i obustavi dotok gasa Ukrajini, to će ugroziti snabdevanje većeg dela Evrope, zbog čega EU posreduje u ovim pregovorima.\nEtinger je rekao da je ruski predlog da se cena fiksira na 385 dolara za million kubika u načelu prihvatljiv za EU, ali da još treba utvrditi detalje o rokovima plaćanja i zapremini isporučenog gasa.\n“Imamo okvir za sporazum i uveren sam da ćemo naći način da obezbedimo uredno snabdevanje gasa za sledeću zimu”, zaključio je on.\nNastavljene borbe u Lugansku, šest poginulih


USAID донира још 22 милиона долара Србији за реформе\nHomePolitikaUSAID donira još 22 miliona dolara Srbiji za reforme\n12/04/2021Redakcija BALKAN TVPolitika, Vesti0\nMinistarstvo za evropske integracije i Vlada SAD potpisali su danas dopunu sporazuma o razvojnom partnerstvu, a u okviru kojega će USAID Srbiji za ovu godinu donirati 22 miliona dolara za reforme – unapređenje privrede, energetske efikasnosti, medijskog okruženja, za pružanje usluga građanima, kao i za zaustavljanje odliva mozgova.\nAmbasador SAD Entoni Godfri je nakon što su ministarka za evropske integracije Jadranka Joksimović i predstavnica USAID-a u Srbiji Šenli Pinčoti potpisale amandmane, tokom dve decenije čvrstog partnerstva Srbije i USAID-a u sprovođenje reformi uloženo više od 840 miliona dolara.\nPrema ambasadorovim rečima, za to vreme postignuto je mnogo. Unapređivan je razvoj privrede, što se, kako je rekao, odrazilo na dobrobit građana.\nPodsetio je da su od tog novca realizovani projekti važni za život građanina. Građene su i bolnice, škole, jačani lokalni mediji, ljudima sa invaliditetom je pomagano da steknu nove veštine i novi posao.\n„Uklonili smo mnoge pravne i birokratske smetnje u poslovanju što je omogućilo lakše otvaranje firmi i time Srbiju učinili privlačnom za investitore, naše partnerstvo pomoglo je srpskim firmama da se povežu sa stranim, udahnulo je život novim sektorima privede, otvoreno je na hiljade radnih mesta“, rekao je ambasador.\nGodfri je poručio da se snažnim partnerstvom može postići mnogo.\nPaket od 22 miliona dolara namenjen je privredi Srbije da bi bila konkurentnija i odnosi se na unapređenje efikasnosti uprave u pružanju usluga građanima, unapređenje medijskog okruženja kako bi građani imali pristup tačnim informacijama, pomoć civilnom društvu, unapređenju energetske bezbednosti kako bi domaćinstva imala manje račune za ogrev kao i podršku borbi protiv COVID-19″.\nMinistarka Joksimović zahvalila je SAD i USAID i istakla da očekuje nastavak te dobre saradnje koja je, kako kaže, nemerljiva sa brojnih aspekata.\n„Nadamo se podršci u nastavku evrointegracija i podršci u daljim strukturnim reformama. Imamo puno posla posebno u oblasti vladavine prava, ali i stabilizacije i očuvanja ekonomskih prilika i posledica pandemije. Svi projekti sprovedeni bilo u domenu jačanja institucija, demokratskih kapaciteta, civilnog društva, ranjivih grupa, njihovog boljeg uključivanja i kao inkluzivnog rasta bili su deo naših strukturnih reformi i nemerljiva je podrška SAD i politička i stručna i finansijska u tom procesu“, rekla je Joksimović.\nPo njenim rečima, 22 miliona dolara će biti korišćeno na jačanje demokratskih institucija,na to da javna uprava bude dostupna građanima i da se ostvari ravnomerni regionalni razvoj, što uključuje i zapošljavanje teže zapošljivih grupa.\nVršilac funkcije direktora misije USAID-a u Srbiji predstavila je novu petogodišnju Strategiju rada USAID-a, kojom se planira pomoć Srbiji u evropskim integracijama.\n„USAID će nastojati da stvori pozitivnu promenu koje ce dalje podstaći unapređenje transparentnosti i učinka državne uprave,“ rekla je Pinčoti i dodala da će to pomoći Srbiji da napreduje na putu EU integracija.\n„U USAID-u se interno šalimo da nam je posao da se trudimo da ostanemo bez posla. Nadam se da ćemo zajednički to postići u narednih pet godina, približiti se danu kada ćemo reći da smo ostvarili svoju misiju, jer je Srbija učinila dosta i postala članica EU, kada ćemo jedni druge potapšati po ramenu i zatvoriti radnju“, poručila je Pinčoti.\nOd 2001. godine, SAD su obezbedile više od 1,1 milijarde bespovratne pomoći Srbiji, od čega je preko 840 miliona uloženo preko USAID-a u aktivnosti usmerene na sprovođenju reformi, u saradnji sa državnim institucijama, privatnim firmama i civilnim društvom.\nGodfri:Uskoro novi koraci DFC za mala i srednja preduzeća\nU narednim nedeljama mogu se očekivati novi aktivnosti Američke međunarodne razvojne finansijske korporacije (DFC) na polju bankarskih garancija za mala i srednja preduzeća u Srbiji, izjavio je danas ambasador SAD Entoni Godfri.\n„DFC je i dalje aktivna u Srbiji i nadam se da ću u roku od nekoliko nedelja moći da objavim nove korake našeg projekta vezane za razvoj bankarskih garancija za mala i srednja preduzeća“, rekao je Godfri i dodao da se na tome radi sa Vladom Srbije i srpskim bankama.\nAmbasador je dodao da se te aktivnosti sprovode u cilju jačanja jasne posvećenosti SAD onome u šta veruju – a to je da su mala i srednja preduzeća najbolji motor za ekonomski rast zemlje.\n„Želimo da se fokusiramo na to i to će biti veliki deo uspeha kome težimo“, rekao je Godfri u Vladi Srbije nakon potpisivanja amandmana na produžetak razvojnog partnerstva Vlade SAD i Ministarstva za evropske integracije, a koji uključuje i dodatna 22 miliona dolara bespovratne pomoći Srbiji u 2021. godini.\nKancelarija DFC u Beogradu otvorena je u septembru kao konkretizacija dela Vašingtonskog sporazuma Beograda i Prištine.\nGodfri je ranije naveo da Sporazum pokazuje posvećenost Vašingtona ekonomskoj budućnosti Srbije kao i da će to omoguciti „da DFC upotrebi ceo svoj spektar finasijskih instrumenata kao što su finansiranje duga, kapitalne investicije, osiguranje od političkog rizika i kadrove za tehničku pomoć“.


Mlekarska škola ove godine upisuje tri odeljenja - Pirot Plus Online\nMlekarska škola ove godine upisuje tri odeljenja\n26. maj 2015. 08:10 Društvo Pirot Plus Online\nMilan Vučićević, direktor Mlekarske škole, rekao je u Jutarnjem programu Plus radija da su njihovi učenici u poslednje vreme najviše okupirani pripremama za maturu koju će proslaviti ove nedelje, a nakon toga ih čeka polaganje završnih i maturskih ispita.\n- Uskoro kreće matura, a početkom jula predstoji upis prvaka. Odobrena su nam 3 odeljenja, Prehrambeni tehničar 30 učenika, Tehničar za biotehnologiju 30 učenika, i jedno kombinovano odeljenje trećeg stepena - Prerađivač mleka 10, Pekar 10 i Mesar 10, naveo je Vučićević.\nPored toga, u Melarskoj školi se pored brojnih nastavnih aktivnosti odvija i proizvodnja kačkavalja po kojoj je pirotski kraj čuven. Proizvodnja se, kako Vučićević kaže, odvija uobičajeno i nastoji se zadržavanju većeg nivoa proizvodnje što omogućava i niže cene proizvoda. Direktor je izrazio nadu da će uskoro biti završena i adaptacija odeljenja za proizvodnju jogurta pa da se i jogurt nađe na našem tržištu. U suštini, ovo je visok nivo proizvodnje za jednu školsku radionicu, istakao je Milan Vučićević.


U nedelju, 26. februara 2017, u Novom Sadu biće održano prvo zvanično veslačko takmičenje u ovoj godini Prvenstvo Srbije na ergometrima koje će po broju prijava (533) bit\nNova sezona zvanično počinje u nedelju u Novom Sadu, takmičenjem kojim se godinama unazad preseca vrpca na srpskoj veslačkoj sceni. Prvenstvo Srbije na ergometrima biće održano 26. februara 2017. u Centru za studentski sport (sala na Đačkom igralištu) u organizaciji Veslačkog kluba Danubius 1885 i Veslačkog saveza Srbije. U trci za odličjima naći će se 533 takmičara i takmičarki, a pored svih domaćih klubova na takmičenju u Novom Sadu ogledaće se i predstavnici stranih ekipa, veterani, studenti beogradskog i novosadskog univerziteta kao i gosti iz drugih sportova. Prema rečima glavnog organizatora predstojećeg takmičenja Petra Ibročića, inače i prvog čoveka struke u Danubiusu 1885, pripreme za predstojeći šampionat, koji će se bodovati za Rang listu Svetske veslačke federacije, privedene su kraju, a Danubius 1885 i Novi Sad spremni dočekuju početak borbi na ergometru.\n– Devetu godinu uzastopno bićemo domaćini Prvenstva Srbije na ergometrima. Pošto imamo veliko iskustvo u organizaciji popularne “Ergometrijade” očekujemo da će i ove godine sve proteći u najboljem redu i da će svi iz Novog Sada otići zadovoljni organizacijom ovog događaja. Prijavljeno je 533 takmičara, što je rekordan broj, a videćemo da li će ta cifra učesnika “opstati” i na samom šampionatu, tj. da li će biti nekih otkaza. Posebno mi je drago što će i ove godine učestvovati i reprezentativci Mađarske i to iz dva kluba – Slonoka i Segedina, kao i predstavnici Veslačkog kluba Jedrina iz Višegrada, što će ovom takmičenju dati i međunarodni karakter. Na žalost, hrvatski Osijek, kome smo uputili pozivnicu da učestvuje, neće moći da dođe u Novi Sad budući da je je samo nedelju dana kasnije i u Hrvatskoj biti održan šampionat na ergometrima – kazao je Ibročić.\nPo njegovim rečima takmičenje obećava da će biti zanimljivo bez obzira na činjenicu da će ga ove godine propustiti neki od najkvalitetnijih seniora iz Srbije.\n– Žao mi je što će većina naših najboljih seniora A propustiti “Ergometrijadu” jer oni svojim učešćem znatno podižu nivo celog takmičenja. Tako će u ovoj kategoriji konkurencija biti nešto slabija, ali šta je tu je. Takođe, žao mi je što i u kategorijama seniorki A i seniorki B imamo malo prijava. S druge strane, kod seniora B, koji su počeli zasebno da se takmiče tek prošle godine, prijavljeno je čak 20 veslača, a veliki broj prijava, 139, imamo i u kadetskoj konkurenciji. I kod pionira, koji će se takmičiti u skifu, dubl skulu i četverac skulu, biće izuzetno jaka konkurencija. Recimo, samo u četverac skulu za pionire ove godine prijavljeno je čak 19 posada, a izuzetno smo srećni što će gotovo čitav srpski veslački podmladak učestvovati na ovom takmičenju – istakao je Ibročić i dodao – I ove godine imaćemo takmičenje studenata i studenkinja koji će se mahom takmičiti pod klupskim obeležjima. Svoje učešće u studentskoj konkurenciji potvrdili su i predstavnici Vojne akademije. U konkurenciji veterana, pored bivših aktivnih veslača, nadmetaće se i predstavnici drugih sportova, među kojima su i članovi crossfit klubova, tim plivača iz Sente, ARK Tron iz Palića…\nDržavno prvenstvo će biti u svim uzrasnim kategorijama – pionirskoj, kadetskoj, juniorskoj, seniorskoj, kao i u konkurenciji veterana i studenta. Start borbi zakazan je za 10 časova, a titulu brani Partizan čiji su veslači prošle godine sa 77 bodova osvojili ekipno prvo mesto. Drugo mesto 2015. pripalo je Crvenoj zvezdi (53), a treće Danubiusu (31). Pored medalja organizator je obezbedio i pehare za ukupne pobednike u konkurenciji klubova i studenata. Uporedo sa Prvenstvom Srbije na ergometrima biće održan i sastanak Trenerske organizacije.\n– Želja nam je da ove godine organizacioni kvalitet šampionata podignemo na još veći nivo i da svima u Sali priredimo za nijansu kvalitetniji doživljaj. S tim u vezi nabavili smo veliki led ekran preko kojeg će biti prenošene i praćene trke, a u pauzama emitovani razni promotivni spotovi – rekao je Ibročić.\nStanje prijava Prvenstva Srbije na ergometrima možete preuzeti OVDE\nProgram Prvenstva Srbije na ergometrima možete preuzeti OVDE


DRAKULIĆ - Bor GRAD INFO\nurednik\t нов 26, 2006 314 0\nNismo taktizirali, našli smo odgovarajućeg partnera\nNa tender raspisan za privatizaciju Rudarsko-topioničarskog basena Bor prijavilo se pet kompanija, ali u Agenciji za privatizaciju nisu želeli da pre sastanka tenderske komisije, koja je najavljena za sredinu sledeće nedelje, saopšte o kojim učesnicima je reč. Činjenica je da je za prodaju borskog giganta, za koji je utvrđena početna cena od 266,7 miliona dolara, osim javnosti, bilo zainteresovano i oko 20-ak svetskih kompanija koje su otkupile tendersku dokumentaciju. Odmah po objavljivanju tendera spekulisalo se koje bi kompanije mogle da uđu u trku za borski bakar, a u nedostatku zvaničnih informacija i dalje je sve na nivou spekulacija.\nMeđu prvima, svoje učešće na tenderu potvrdio je Zoran Drakulić, vlasnik kiparske kompanije Ist Point, koji je, inače, krajem prošle nedelje najavio da će odustati od nadmetanja.\n– To nije bila taktika u nameri da se odvrate drugi kupci. Jednostavno, u poslednjem momentu se pojavio partner na koga nismo računali, i to je bio razlog što smo odlučili da dostavimo ponudu za kupovinu RTB Bor i uplatimo tri miliona dolara depozita – rekao je Drakulić za Danas ali nije želeo da precizira o kom partneru je reč.\nDa podsetimo, Drakulić je prošle nedelje izjavio da su za pokretanje i osavremenjavanje proizvodnje u RTB Bor, potrebna velika ulaganja i da, uprkos trenutno visokoj ceni bakra na svetskom tržištu, to nosi visok rizik. Zbog toga je Ist Point tražio partnere sa kojima će ući u zajednički posao, za koji je i te kako zainteresovan, s obzirom na to da je ta firma, zajedno sa kiparskim Almakom, vlasnik dve fabrike u Srbiji – Valjaonice u Sevojnu i Fabrike kablova u Zaječaru. „Tražili smo svojevremeno od Vlade da u tenderske uslove za prodaju RTB Bor ugradi obavezu da se bar polovina katodnog bakra plasira na domaće tržište, ali to nije urađeno i prerađivačima bakra u zemlji nije sve jedno ko će postati novi vlasnik borskog basena“ rekao je tada Drakulić.\nI već pomenuti Almako potvrdio je da su dostavili ponudu za kupovinu osnovne „linije bakra“ borskog basena, koja obuhvata rudnike u Boru i Majdanpeku i Topionicu sa rafinacijom, ali se još uvek ne zna da li je to drugi partner Ist Pointa ili su ponudu dostavili samostalno. Inače, reč je o firmi koja ostvaruje godišnji obrt od milijardu dolara i koja je specijalizovana za međunarodnu trgovinu između Rusije i drugih zemalja, ali i za proizvodnju bakra, aluminijuma, cinka i gvožđa. Na listi zainteresovanih je i rumunski Kuprum, koji je potvrdio da je predao ponudu. Ova rumunska kompanija najavila je da je spremna da investira u revitalizaciju borskog basena, ističući kao posebnu prednost program zaštite životne sredine, koji podrazumeva potpuno novu tehnologiju u procesu rada Topionice i rafinacije. Horia Simu, predsednik te kompanije, ističe da bi prilikom vrednovanja ponuda cena trebalo da ima presudnu ulogu, ali da bi bilo dobro da se na pravi način vrednuje i socijalni program koji ta kompanija nudi i koji obuhvata otvaranje novih radnih mesta posebno u poljoprivredi i mlekarstvu.\nMeđu ozbiljne kandidate svrstava se i ruski SMR, članica privatnog investicionog fonda magnata Olega Deripaske. U toj firmi tvrde da imaju veliko iskustvo u revitalizaciji i upravljanju velikim sistemima ali i investicionim projektima, zaštiti životne sredine i programima zapošljavanja. Najzad, kao jedna od pet učesnika na tenderu, pominje se i američka korporacija Haj tehnolodži centar, ali će tačan spisak firmi koje su dostavile svoje pismene ponude biti saopšten tek na sednici tenderske komisije. U Agenciji za privatizaciju su najavili da će zasedanje biti javno. M. N. S.


Astro centar - Ulepsajte Buducnost\nIzradom ljubavnog horoskopa saznaćete kakvi su vam aspekti i predispozicije predati rođenjem.\nBilo da ste u vezi ili tražite partnera ljubavni horoskop će vam pomoći da saznate na koji način da najbolje iskoristite svoje potencijale.\nPored natalne karate, dobićete i analizu svih ljubavnih aspekata za vas.\nVaši potencijali, talenat, lična ograničenja, koji posao bi vam najviše odgovarao, stav prema uspehu, odnosi sa kolegama i nadređenima, povoljne ili nepovoljne datume vezane za Vaš posao. Uputstva bazirana na analizi horoskopa su izuzetne koristi u ostvarivanju Vaših poslovnih planova i planiranja.\n-Detaljna analiza astroloških polja i planeta vezanih za posao\n-Povoljni i nepovoljni datumi u narednom periodu\nNatalna karta nam pokazuje poziciju planeta u znacima i kućama horoskopa. Kroz natalnu kartu možemo upoznati sebe kao ličnost, otkriti naše sklonosti i mane, znati koje su nam slabe tečke, čega se trebamo čuvati, čega se trebamo kloniti, gde smo najjači, šta nas čini srećnim, a šta rastužuje.\nGodišnji horoskop predstavlja izradu i analizu astroloških uticaja na sve sfere života za dati period.\nPotrebni podaci za horoskopsku analizu:\nDatum, vreme i mesto Vaseg rođenja\nMesečeve mene i te kako utiču na život na planeti Zemlji. Mnoge osobe osećaju uticaj kretanja Meseca na svojoj "koži" - to se najčešće manifestuje kroz probleme sa snom i promene u raspoloženju. Naučnici tvrde da odgovornost za uticaj Meseca na naš organizam snosi melatonin, hormon koji utiče na ciklus sna i budnog stanja.\nProfesionalno snimanje i fotografisanje...\nMi 6 Studios www.mi6studios.com\nSlot clubovi sa stilom...\nIgraj da bi dobio www.presidente.rs\nULEPŠAJTE VAŠU BUDUĆNOST


Istraživanja: Demencija je bolest budućnosti - Report.rs\nIstraživanja: Demencija je bolest budućnosti\nBy redakcija 01/27/2022 Najnovije, Zdravlje\nPrema novim istraživanjima sa Instituta za zdravstvenu metriku i evaluaciju Univerziteta Vašington u Sijetlu, demencija je bolest budućnosti, a očekuje se da oko 153 miliona ljudi u svetu postane dementno do 2050. godine.\nBroj obolelih od Alchajmerove bolesti i kognitivnih bolesti koje oduzimaju pamćenje, povezani su sa nacionalnim trendovima i faktorima rizika, uključujući gojaznost, dijabetes, nisko obrazovanje i pušenje, prema studijama Global Burden of Disease.\nPredviđanja su da će stanovništvo sa prostora Severne Afrike, Bliskog istoka i Sahare, doživeti najveći porast obolelih od demencije.\nŽene koje žive s demencijom nastaviće sa ekspanzijom bolesti, jer kako pokazuju istraživanja, zbog kombinacije genetskih faktora rizika i dužeg životnog veka, rizik od demencije raste s godinama.\nStudija daje „apokaliptične projekcije koje ne uzimaju u obzir preporučljive promene u načinu života”, istakli su doktori Univerzitetske bolnice Bordo Mihael Švarcinger i Kerol Dufoil, koji nisu bili uključeni u analizu.\nZbog svega navedenog zvaničnici nekih zemalja nastoje da osmisle ciljanu politiku kako bi se uhvatili ukoštac sa rizikom od demencije, koja je sedma na listi vodećih uzroka smrti u svetu.\nProizvođači lekova takođe pokušavaju da osmisle kombinaciju terapije, kojom će se boriti protiv Alchajmerove bolesti.\n„Čak i skromni napredak u prevenciji demencije ili odlaganju njenog napredovanja izuzetno bi se isplatio”, rekla je autorka studije Ema Nikols sa Instituta za zdravstvenu metriku i evaluaciju Univerziteta Vašington u Sijetlu.\nIako traženi u brojnim kompanijama, lekovi za Alchajmerovu bolest su do sada pokazali ograničenu efikasnost u borbi protiv demencije.\nIzvor: Lancet Public Health, Global Burden Of Disease, RTS, Foto: Pixabay\nAlchajmerova bolest bolest budućnost demencija istraživanja zdravlje


26. October, 09:57\nSZO ozvaničila stanje "produženog kovida" 0 Podijeli Podijeli na facebook Podijeli na twitter Podijeli na viber Pošalji na mail\nSvjetska zdravstvena organizacija (SZO) definiše produženi kovid kao stanje sa najmanje jednim simptomom koji obično počinje da se javlja u roku od tri mjeseca od početka potvrđene ili verovatne infekcije koronavirusom, a traje najmanje dva mjeseca.\nIzvor: @Anuta1988 via Twenty20\nSZO je ove nedjelje objavila definiciju produženog kovida, termin koji se koristi da se opišu stalni zdravstveni problemi koje imaju osobe koje su preležale koronavirus.\nNaučnici i dalje rade na razumijevanju ovog sindroma, navodi Rojters.\nSZO definiše produženi kovid kao stanje sa najmanje jednim simptomom koji obično počinje da se pojavljuje u roku od tri mjeseca od početka potvrđene ili vjerovatne infekcije koronavirusom, a traje najmanje dva mjeseca.\nRojters navodi da se još uvijek ne zna tačan broj ljudi koji je pogođen ovim stanjem.\nMnogi simptomi ovog stanja, kako se navodi, vremenom nestaju, bez obzira na težinu početne bolesti kovida 19.\nŠto se tiče vakcinacije i stanja produženog kovida, manja istraživanja su pokazala da su neki ljudi sa ovim stanjem doživjeli poboljšanje simptoma poslije vakcinacije.\nAmerički centri za kontrolu i prevenciju bolesti saopštili su da je potrebno da se uradi više istraživanja kako bi se utvrdili efekti vakcinacije na ovo stanje.


Foto: Screenshot, youtube/ Ministarstvo prosvjete CG\n--- Verica Maraš više nije izvršna direktorica Plantaža, ali... OSTAJE u kompaniji\nKazao je kako vjeruju da postoji nacionalni politički konsenzus da kompanija treba da svoj poslovni život nastavi kao privredni subjekt u većinskom državnom vlasništvu.\n"Na drugoj strani, da bi kompanija ubrzo postigla performanse koje garantuju profitabilno poslovanje, i privatna inicijativa treba da dobije priliku, uz zaštitu strateških interesa kompanije. Model vlasništva koji počiva na premisama državnog kapitalizma ne treba da bude prepreka da se efikasnost određenih segmenata poslovanja unaprijedi primjenom različitih modela javno-privatnog partnerstva, u skladu sa zakonskim propisima."\nU susret predstojećoj ekonomskoj krizi, ističe Vuković, uprava mora sagledati alternativne modele privređivanja i učiniti ih ravnopravnim modelu koji je prepoznat kao osnovna djelatnost kompanije.\n"Materijalni i ljudski resursi kojima kompanija raspolaže daju za pravo očekivanjima da se unutar sljedećeg petogodišta mora postići potpuna ekonomska valorizacija svih potencijala kompanije, uz očuvanje supstance zahvaljujući kojoj je kompanija izgradila međunarodno prepoznat brend i očuvala svoju prepoznatljivost."\nGdje bude procijenjeno da su unutrašnji kadrovski potencijali nedovoljni za ostvarivanje planiranih zadataka, pristupiće se angažovanju eksternih eksperata sa neupitnom profesionalnom reputacijom, kazao je Vuković.\n"Određene usluge i funkcije biće eksternalizovane, uz imperativ da se ukupnim troškovima upravlja racionalno i odgovorno, sa ambicijom da dođe do njihovog progresivnog umanjenja", navodi on.\nVuković ističe da će kompanija imati težak zadatak da u vremenu ozbiljne ekonomske kontrakcije obezbijedi preduslove za očuvanje dostignutog nivoa standarda zaposlenih, koji se ogleda u redovnosti isplate zarada i drugih socijalnih davanja.\n"Pravilna kadrovska politika, koja treba da uvaži veliki radni potencijal kojim kompanija raspolaže, mora počivati na principima lične odgovornosti za postavljene ciljeve i rezultate rada".\nDPS vas raspoređuje kao i ove ministre. Ko za.ere u jednom ministarstvu sledeće godine dobije drugo...\nOstani , ne idi Vekice , molimo te ne ostavljaj nas .\nVeka nesalomljiva , takve nama trebaju .


Atanacković: Uspešno završeno zasedanje Mešovite komisije – Krstarica\nAtanacković: Uspešno završeno zasedanje Mešovite komisije\nTanjug 10. novembra 2021. 13:58\nBRATISLAVA – Zasedanje Mešovite komisije za ekonomsku saradnju, kojim su kopredsedavali ministarka privrede Republike Srbije Anđelka Atanasković i potpredsednik Vlade Slovačke Republike i ministar privrede Rihard Sulik, održano je danas u Bratislavi.\n„Danas smo uspešno završili deseto zasedanje Mešovite komisije za ekonomsku saradnju Srbije i Slovačke. Očekujem da će predlozi i sugestije, izneti na ovom zasedanju, voditi ka realizaciji zajedničkih projekata u skorijoj budućnosti i da će se sva pitanja rešavati u konstruktivnoj, ali pre svega u prijateljskoj atmosferi“, poručila je ministarka Atanasković.\nKako je navela, bilateralni odnosi Srbije i Slovačke su veoma dobri, zasnovani na stabilnim i dugoročnim osnovama, uz visok stepen saglasnosti po pitanjima bilateralne saradnje, saopštilo je resorno ministarstvo.\n„Ekonomski odnosi Srbije i Slovačke značajno se unapređuju, što ilustruje kontinuirano povećanje obima trgovinske razmene, poslednjih nekoliko godina i pojačan interes i pozicioniranje slovačkih invenstitora u Srbiji. Želim da se zahvalim na kontinuiranoj podršci koju Slovačka Republika pruža spoljno – političkim prioritetima Republike\nSrbije, članstvu u Evropskoj uniji i odbrani teritorijalnih integriteta“, naglasila je ministarka Atanasković.\nSulik je istakao da su ovom prilikom postignuti konkretni dogovori.\n„Mešovite komisije svakako ne mogu da se organizuju sa dve stotine zemalja sveta, tu je potrebno napraviti izbor, i upravo Srbija je jedan od naših izbora gde možemo puno toga da dogovorimo, kao sa zemljom od prioriteta. Želim još jednom da se zahvalim gospođi ministarki, kao i njenim kolegama, što su došli u Bratislavu i nadam se da ćemo uskoro moći ponovo da se susretnemo“, istakao je on.


Vreme 915 - Intervju – Boris Tadic: Ja nisam drzava -->\nPredsednik Srbije Boris Tadić dočekao je ekipu novinara "Vremena" gologlav, ali simbolički rečeno, on je čovek sa nekoliko šešira. Kao predsednik Republike, predstavlja Srbiju u zemlji i inostranstvu i predsedava Savetom za nacionalnu bezbednost, a kao šef Demokratske stranke u poziciji je da sa koalicionim partnerima formuliše politiku ne samo na republičkom nego i na lokalnom nivou tamo gde DS učestvuje u vlasti. Dok su nas u ponedeljak od tropske vreline u zgradi Predsedništva štitili debeli zidovi, s druge strane Pionirskog parka, u Skupštini grada se vodila bitka za vlast u Beogradu (opozicija je napustila zasedanje pre verifikacije mandata). Tadić kaže da je uveren da će struktura koja trenutno upravlja Republikom na kraju biti preslikana i na gradskom nivou. "Beograd je za Srbiju ono što je srce za organizam – ono može da podstakne sve druge organe da bolje rade, ali i da zaustavi ceo sistem. Zbog toga je veoma važno da Grad i Republika funkcionišu kao celina." Čak ni Tadić, međutim, nije mogao da predvidi da li će se nova beogradska vlada formirati dogovorom sa socijalistima i liberalima, ili će se ići na nove izbore. "Ima još malo vremena da se postigne dogovor", kaže. "Videćemo šta će biti."


Vesti online / Slobodno Vreme / Nauka i tehnologija / Google radi na tajnom uređaju\nRadi na tajnom uređaju\nReč je o zvučnicima kojima upravlja pametni asistent, i koji ima ekran sličan 7-inčnom ekranu uređaja Echo Show.\nTakođe bi trebalo da podržava aplikacije Think Google Photos, Duo, Google Keep ili YouTube (operativni sistem će biti Android).\nTechCrunch navodi da je Google donedavno radio na proizvodima sa velikim ekranima koji bi u budućnosti zamenili televizore, ali je u poslednje vreme najviše fokusiran na Manhattan.\nUređaj bi trebalo da bude predstavljen u prvoj polovini 2018. godine.\nNAUKA I TEHNOLOGIJA Ovih 5 stvari nikako ne smete tražiti na Guglu!\nNAUKA I TEHNOLOGIJA Otkrijte šašave tajne Gugla pomoću ovih neobičnih pretraga


Potreba dijaspore u godini pred nama | Preporod.info Islamska zajednica u BiH\nGodina iza nas ostat će sasvim sigurno upamćena po virusu COVID-19 koji je, uvjetno rečeno, "natjerao" čovječanstvo na drugačiji način življenja [U1] od do tada ustaljenog.\nPoslovna svakodnevnica je pretrpjela svojevrsnu reformu, što se u pojedinim zanimanjima pokazalo itekako korisnim i praktičnim jer je online metoda rada pomogla da se čak i značajni projekti realiziraju "od kuće".\nUzmemo li u obzir da su i naši mnogobojni iseljenici uslijed cjelokupne situacije izazvane virusom korona pretrpjeli određene finansijske turbulencije, doći ćemo do zaključka da – i u teškim okolnostima kakve su bile tokom 2020. godine - dijaspora stoji domovini na raspolaganju.\nOdgovor se nalazi u potenciranju međusobne saradnje i kontinuiranom ulaganju svih raspoloživih resursa u smjeru poboljšanja odnosa na relaciji dijaspora - domovina. Analiziramo li pristup Srbije i Hrvatske prema njihovim dijasporama, vidimo da je odnos prema iseljeništvu riješen institucionalno, dok u našoj zemlji nemamo nikakvu instituciju koja se na državnom nivou bavi dijasporom.


V. Pešić: Bruka i sramota ako Tadić postane premijer\nSociolog i samostalna poslanica Vesna Pešić ocenila je danas da predsednik Demokratske stranke Boris Tadić, kao gubitnik predsedničkih izbora, ne može da bude novi premijer, naročito ako se ima u vidu kako je vodio zemlju dok je bio\nNa skupu neformalne organizacije Politički forum, Pešić je rekla da bi, ukoliko Tadić postane novi premijer, to bila "bruka i sramota" za Srbiju jer je on i dok je bio predsednik, obavljao gotovo svu vlast u zemlji i bio "i premijer i tužilac i sudija i sve".\n"Mi smo jedina zemlja na svetu koja hoće da se zove demokratska i koja ima predsednika koji je izgubio izbore a kome se sutra nudi više funkcija - premijera. I ne samo to, nego je on tu funkciju obavljao katastrofalno, a i dalje mu se to nudi", rekla je ona.\nPešić je rekla da je u Srbiji za vreme vlasti Demokratske stranke došlo do promene političke filozofije, po kojoj su izbori nepotrebni i po kojoj se unapred zna ko može da pobedi na izborima a ko to ne može.\nOna je političke stranke u Srbiji uporedila sa kriminalnim klanovima i interesnim organizacijama koje dele uticaj na tržištu a njihove vođe sa vođama bandi, dok je predsednika DS-a Borisa Tadića, iz te perspektive, uporedila sa nekadašnjim čikaškim mafijašem Alfonsom Kaponeom, iz prve polovine 20. veka.\n"Kao kada bi sada neko pitao: 'A zašto Al Kapone da ide na izbore?' Nema više izbora za Al Kaponea, on mora da pobedi... Čemu izbori ako su mesta unapred data, ako se zna ko će pobediti i ako su oni samo fasada demokratije? Nije to kao u srednjem veku pa da je vlast od boga", rekla je ona i dodala da je vlast u proteklom periodu bila bez ikakve kontrole i da nije mogla da prihvati nijednu nezavisnu


RTS :: Svaki drugi član LGBT zajednice pretrpeo nasilje\nDruštvo Svaki drugi član LGBT zajednice pretrpeo nasilje\nsreda, 06. nov 2019, 13:37 -> 16:16\nSvaki drugi član LGBT zajednice pretrpeo nasilje\nNajmanje polovina pripadnika LGBT zajednice u Srbiji bar jednom je pretrpela nasilje, pokazalo je istraživanje u okviru projekta "Suočavanje sa nasiljem i diskriminacijom prema LGBT osobama."\nIstraživanjem udruženja "Egal" i "Prodor" koje je sprovedeno u okviru projekta "Suočavanje sa nasiljem i diskriminacijom prema LGBT osobama", obuhvaćeno je 267 ispitanika.\nPredstavnik udruženja "Prodor" Radomir Milovanović rekao je da veliki broj ispitanika nema poverenja u institucije, jer misli da posle prijave nasilja nema adekvatnog odgovora u realnom vremenskom roku.\nPoverenica za zaštitu ravnopravnosti Brankica Janković ocenila je tokom debate, koju je organizovao "Egal", da je kazna za napad na muškarca, za kojeg su napadači mislili da je homoseksualac, bila neprijatno iznenađenje.\nJankovićeva je istakla da taj slučaj govori o tome koliko problema ima u društvu.\nAktivistkinja udruženja "Egal" Anđela Čeh rekla je da je nasilje svakodnevica LGBT zajednice i da je napad koji se dogodio u Beogradu realnost sa kojom se ta zajednici suočava, a napadnutom čoveku zahvalila je na hrabrosti da o tome progovori.\nČeh je kazala da je taj slučaj, uz odgovarajuću kaznu, trebalo iskoristiti da se pošalje poruka budućim nasilnicima, dok im je uslovnom kaznom poručeno da mogu da se izvuku.


Prijem za učesnike sportskog kampa „Srbija te zove 2021“\nTanjug 29. jula 2021. 16:15\nBEOGRAD – U Starom dvoru je danas održan prijem za mlade sportiste sa Kosova i Metohije, Republike Srpske i dijaspore, učesnike kampa „Srbija te zove 2021“, a zamenik gradonačelnika Goran Vesić im je poručio da je važno da sačuvaju svoj identitet, ali da istovremeno poštuju sugrađane i kulture država u kojima žive.\n„Drago mi je što ste upoznali Beograd, na ovaj način postajete svesni kakvom narodu pripadate i kakva je naša kultura i istorija. Mi smo jedan od najvećih evropskih naroda „, rekao je Vesić i dodao da će učesnici kampa imati priliku da obiđu sve prostorije u Starom dvoru, kao i „pobedničku terasu“, na kojoj su stajali mnogi sportski šampioni Srbije.\nDirektor kampa „Srbija te zove 2021“ Lazar Mladenović naveo je da su deca tokom svoje posete Beogradu obišla Zoološki vrt, Kalemegdan, Knez Mihailovu ulicu, kao i mnoge druge spomenike kulture.\nOn je rekao da je do kraja njihovog boravka u Srbiji planirana poseta spomeniku Stefanu Nemanji i Hramu Svetog Save.\nMladenović je objasnio da je i prošle godine organizovan kamp za decu, ali da je odziv bio manji u odnosu na ovu godinu kada se prijavilo 250 dece, ali zbog epidemiološke situacije neki od njih nisu mogli da dođu u posetu Beogradu.\nPrijemu je prisustvovalo 230 dece , koja dolaze iz različitih zemalja u regionu, a koja će boraviti deset dana u Beogradu.


Građevinski materijal i novac za pet raseljenih porodica | Herceg Televizija Trebinje\nGrađevinski materijal i novac za pet raseljenih porodica\nMinistar za izbjeglice i raseljena lica Republike Srpske Davor Čordaš danas je u Trebinju za pet izbjeglih i raseljenih porodica uručio pakete građevinskog materijala za rekonstrukciju stambenih jedinica u vrijednosti oko 83.000 KM, koje su obezbijedili međunarodni donatori.\nČordaš je korisnicima uručio i rješenja o dodjeli ukupno 25.000 KM za ugradnju doniranog materijala i opreme, koje je obezbijedilo Ministarstvo za izbjeglice i raseljena lica Republike Srpske.\n"Zadovoljni smo što smo nakon dugog čekanja danas uručili ovu donaciju koja će, nadamo se, pomoći ovim licima", rekao je Čordaš na lokalitetu Bogdanića Do, gdje dva korisnika grade kuće.\nOn je napomenuo da će narednih dana ovakva donacija biti uručena za još 15 korisnika na području Banjaluke, Gradiške i Prijedora.\nČordaš je podsjetio da je riječ o velikom regionalnom programu od 5.400 stambenih jedinica za izbjegla i raseljena lica, od čega se 4.200 odnosi na Republiku Srpsku.\n"Ovo je početak jedne priče za koju vjerujem da ćemo je u naredne dvije do tri godine završiti", istakao je Čordaš.\nPredsjednik Regionalnog udruženja "Povratak" Petar Babić, koji je dobio građevinski materijal za kuću, rekao je da mu ova donacija mnogo znači da bi mogao da završi objekat koji je već započeo i da bi u njega uskoro mogao da se useli.\n"Izbjegao sam iz Dubrovnika 1991. godine od kada sam i bio podstanar", rekao je šezdesetjednogodišnji Babić.\nSlobodan Dučić zahvalio je Ministarstvu za izbjegla i raseljena lica Republike Srpske i svim donatorima na donaciji, ističući da je ovo bio jedini način da izgradnju kuće privede kraju.\nZamjenik gradonačelnika Trebinja Neđo Ćebedžija rekao je da je ova pomoć velika stvar za Trebinje i da treba nastaviti zbrinjavanje izbjeglih lica, posebno iz Hrvatske.\nOn je istakao da će lokalna zajednica riješiti problem vodosnabdijevanja na području Bogdanića Dola i druge infrastrukturne probleme.\nPomoćnik ministra za ljudska prava i izbjeglice BiH Mario Nenadić pojasnio je da je riječ o programu koji za cijeli region košta 430 miliona evra, od čega je za BiH izdvojeno 101 milion evra.\nNenadić, koji je nacionalni i regionalni koordinator programa, istakao je da BiH očekuje pomoć za 5.400 porodica, među kojima je po 1.800 porodica Srba, Bošnjaka i Hrvata.\nOn je najavio da će 26. marta biti održana skupština donatora na kojoj se za BiH očekuje odobrenje novih 430 korisnika, čime bi BiH zaokružila trećinu korisničke kategorije.\nNenadić kaže da je program veoma složen i da se provodi se uz monitoring OEBS-a i UNHCR-a.\nGlavni donatori za ovaj program su Delegacija EU i Vlada SAD, te drugi manji donatori u okviru regionalnog stambenog programa.\nCeremoniji uručenja paketa prisustvovao je i zamjenik ministra za izbjeglice i raseljena lica Republike Srpske Miladin Dragičević.\nUručenju donacija prethodio je sastanak Čordaša sa gradonačelnikom Trebinja Slavkom Vučurevićem.


Nove informacije - Bez Rusa u Riju?! - Sportske.net\nNove informacije - Bez Rusa u Riju?!\nAntidoping laboratorije u Moskvi i Sočiju štitile su dopingovane ruske sportiste, u sklopu državnog doping sistema, kojim je upravljalo, koga je kontrolisalo i nadgledalo ministarstvo sporta, uz pomoć ruske tajne službe, navodi se u izveštaju Meklarenove komisije, objavljenom danas.\nKineskinja nosi zastavu Austrije u RijuSjajna vest - Bolt ipak predvodi Jamajku na Olimpijskim igrama!Udovičić: "Na odličnom smo putu da osvojimo dosta medalja na OI"Josip Pavić nosi zastavu Hrvatske na otvaranju OIRuski atletičari i dalje suspendovani\nIstragu je u maju naložila Svetska antidoping agencija (WADA), nakon što je nekadašnji šef antidoping laboratorije Rusije Grigorij Rodčenkov javno rekao da je država organizovala sistemski doping tokom Olimpijskih igara u Sočiju.\n"Osoblje moskovske laboratorije nije imalo izbora kada je u pitanju njena umešanost u ovaj sistem, koji je dozvoljavao ruskim sportistima da se takmiče iako su bili dopingovani", navodi se u zaključku izveštaja.\nOvaj sistem povlačenja pozitivnih uzoraka ustanovljen je 2011. godine i trajao je do avgusta 2015. godine, i od njega su koristi imali mnogi ruski sportisti u mnogim takmičenjima u zimskim i letnjim olimpijskim sportovima čija su se takmičenja održavala u Rusiji.\nMeklaren je rekao da je "apsolutno siguran" u nalaze izveštaja. Ovi rezultati mogli bi da dovedu i do suspenzije Rusije sa Igara u Rio de Žaneiru sledećeg meseca.


Mešovite patrole vojske i policije na granici Crne Gore i Albanije - Page\nJune 20, 2019, 02:21:39 pm\nPALUBA > Vesti > Vesti iz zemlje i okruženja > Crna Gora > Topic: Mešovite patrole vojske i policije na granici Crne Gore i Albanije\nAuthor Topic: Mešovite patrole vojske i policije na granici Crne Gore i Albanije (Read 494 times)\n« on: August 26, 2018, 05:29:57 am »\nPripadnici Vojeske Crne Gore su se nakon 15 godina vratili na granicu sa Albanijom kao pomoć kolegama iz policije, javlja Televizija Crne Gore. Potpukovnik Vojske Crne Gore Esad Murić kaže da je pešadijski vod angažovan u zoni graničnog prelaza Božaj i da je pod komandom starešina granične policije. On kaže da je kretanje ograničeno, a tereni nepristupačni, tako da je i glavna uloga komandira da nađu najbolje načine da zatvore prolaze koji su najkritičniji.\n"Kako je kopnena granica sa Albanijom dugačka 113 kilometra teško je otkriti svaki prolaz kroz koji migranti ulaze na crnogorsku stranu. Oni koji nelegalno uđu, isto tako je i napuste", rekao je Murić. Načelnik Odseka za nadzor granice Crne Gore Vojslav Dragović rekao je da sada na dnevnom nivou ima petnaestak migranata, a da ih je prethodno bilo između 20 i 30. "Kada se broj ljudi koji traže azil u Crnoj Gori uporedi sa prošlom godinom primećuje se veći pritisak na granice", rekao je Dragović. On je dodao da je 2017. bilo 840, a ove godine oko 2.850 migranata koji su nezakonito prešli granicu. "Sve naše procene ukazuju na to da svi oni koriste Crnu Goru kao tranzitno područje, jer vrlo brzo nakon podnošenja zahteva za azil napuštaju njenu teritoriju, takođe, nezakonito", rekao je Dragović.


Otkazana sjednica Skupštine KS-a, Čelik potpisao ostavku\nZAKAZANA ZA 30. NOVEMBAR\nNa sjednici idućeg ponedjeljka zastupnici će dnevni red usvojiti na početku zasjedanja, a u okviru njega bit će razmatrana ostavka premijera Kantona Sarajevo Marija Nenadića i predsjedavajućeg Skupštine KS Mirze Čelika\nN. Aj. 23.11.2020\nZAKAZANA ZA 30. NOVEMBAR Otkazana sjednica Skupštine KS-a, Čelik potpisao ostavku\nČelik: Potpisao sam sotavku da ne bih kočio procese\nKolegij Skupštine Kantona Sarajevo dogovorio je da se za danas najavljena sjednica Skupštine KS odgodi.\nInače, na ovoj sjednici bilo je planirano glasanje o nepovjerenju Vladi KS.\nOvo je, prije usvajanja dnevnog reda današnje sjednice Kolegija, predložio zastupnik u Skupštini KS i član Kolegija Elmedin Konaković.\nPredložio je, također, da se za naredni ponedjeljak, 30. novembra u 10 sati zakaže hitna online sjednica Skupštine KS. I ovo su jednoglasno usvojili svi članovi Kolegija SKS.\nNa ovoj sjednici zastupnici će dnevni red usvojiti na početku zasjedanja, a u okviru njega, kako je najavljeno danas, bit će razmatrana ostavka premijera Kantona Sarajevo Marija Nenadića i predsjedavajućeg Skupštine KS Mirze Čelika.\n- Upravo sam potpisao svoju ostavku, da ne bih smetao u donošenju akata, da ne bih kočio procese - kazao je, između ostalog, nakon sjednice Čelik, te zaželio novom predsjedavajućem uspješan rad i zahvalio se svima koji su do sada radili s njim.\nMarić objasnio kako je moguće imenovati novu Vladu za 12 dana\n18.11.2020 u 20:15\nSkupština KS Mario Nenadić Mirza Čelik Elmedin Konaković Sjednica


Nadzor implementacije i upravljanje projektom | PoslovniSoftver.net\nPun set usluga nadzora i upravljanja projektom kako bi se pomoglo kompanijama u lakšem radu sa softverskim kompanijama ili implementacionim parterima radi uspešne implementacija u okviru dogovorenih rokova i budžeta. Usluge su vrlo fleksibilne što znači da mogu pomoći u raznim aktivnostima: od prostog nadzora projekta do pomoći u direktnom vođenju projekta. Ova oblast uključuje sledeće usluge:\nUpravljanje projektom implementacije\nPlaniranje i praćenje izvršenja ključnih projektnih zadataka\nUčestvovanje na sastancima projektnog tima\nKomunikacija sa softverskim kompanijama\nRazrešavanje otvorenih pitanja\nDopuna implementacionog tima\nPlaniranje i nadgledanje procesa obuke\nNadzor implementacije i upravljanje projektom podrazumevaju tesnu saradnju sa vašim internim projektnim timom. Zajednički cilj je uspešna implementacija u dogovorenim rokovima i u skladu sa planiranim budžetom. Svakako će implementaciju voditi sa svoje strane softverska kompanija ili implementacioni partner, ali ovde je bitno da imate nekoga na svojoj strani ko razume ceo proces, može pregovarati sa softverskim kompanijama, ko vam može pomoći u vođenju projekta, razrešavanju problema, uklanjaju prepreka (i racionalnih i iracionalnih) i održavanju implementacija u dogovorenim okvirima.


Najmanje deset ljudi poginulo je usled rušenja četvorospratne zgrade izgrađene pre skoro stotinu godina u indijskom gradu Mumbaju, saopštili su zvaničnici.\nNeimenovani zvaničnici kažu da je povređeno najmanje osam ljudi, u drugoj ovakvoj nesreći u poslednjih deset dana u Mumbaju, koje su pogodile jake monsunske kiše.\nU Mumbaju se usled monsunskih kiša u poslednjih nekoliko godina srušilo još nekoliko starih i loše izgrađenih zgrada.\nPortparol mumbajske vatrogasne sulužbe P. S. Rahangdejl rekao je da su uski i zauzeti putevi otežali prevoz opreme do mesta nesreće.\nOn je potvrdio da je poginulo deset ljudi, a da je osmoro povređenih prevezeno u dve obližnje bolnice.\nZamenik komesara policije u Mumbaju Mandžunat Sing potvrdio je broj poginulih i dodao da je u zgradi živelo oko 15 porodica. Sing je dodao da je u toku operacija spasavanja i da su spasilačke službe usredsređene na pronalaženje preživelih ispod ruševina.\nLokalna agencija ANI ranije je javila da se srušila zgrada u Mumbaju i da je u ruševinama zakopano oko 40 ljudi, ali da nema podataka o potencijalnim žrtvama.


Prijave za obuku: Naučite pisati projekte – Novosti Plus\nBanjaluka Dešavanja DRUŠTVO Posao Poslednje vijesti\nPrijave za obuku: Naučite pisati projekte\n10 Marta, 2020 10 Marta, 2020 Dragana Morača\t0 Comments\nOdjeljenje za kulturu, turizam i socijalnu politiku, u saradnji sa Gradskom razvojnom agencijom organizuje 18. marta jednodnevnu obuku o temi pisanje projektnog prijedloga. Obuka će biti održana u prostorijama Gradske razvojne agencije (Josifa Pančića 8), a o tačnom terminu udruženja će biti naknadno obaviještena.\nZainteresovani predstavnici udruženja građana sa sjedištem u gradu mogu da se prijave na e-mail adresu: lana.matic@banjaluka.rs.ba do 13. marta. Prednost imaju udruženja koja nisu učestvovala na prošlogodišnjoj obuci.\nBroj mjesta je ograničen, pa je potrebno da se zainteresovni blagovremeno prijave.\nGrad organizuje ovu obuku kao podršku provođenju Javnog poziva za sufinansiranje projekata udruženja građana koji će se realizovati na području grada u 2020. godini, s ciljem da se unaprijedi kvalitet projekata sa kojima udruženja apliciraju na javni poziv, te ojačaju kapaciteti udruženja građana s područja grada.\n← Skijanje u martu na JAHORINI najpovoljnije\nUnapređenje svih oblasti za nesmetano odvijanje saobraćaja →\nHUMANITARNI KONCERT “SRCEM ZA ISKRU”\nSRPSKA I SNSD ĆE POBEDITI IZDAJNIKE I KOVERTITE ! Članovi CIK su potvrdili sve ono na šta smo mi


Mitrovica: Povređena deca van životne opasnosti, uhapšen osumnjičeni\nOsvježeno 5. februar/veljača, 2013.\nDvoje dece povređeno je u ponedeljak uveče, kada je nepoznata osoba bacila bombu na srpsku kuću u Bošnjačkoj mahali u Mitrovici. Kosovska policija privela je zbog tog događaja Srđana Stojanovića a tokom pretresa njegove kuće pronašla je ručnu bombu.\nRegionalni portparol kosovske policije Besim Hoti izjavio je da je policija nakon napada u Bošnjačkoj mahali izvršila pretres stambenog objekta porodice Stojanović, koja živi u prizemlju kuće u kojoj je sinoć došlo do eksplozije.\n"Izvršen je pretres kuće, pronađena je ručna bomba M-75, slična onoj koja je eksplodirala sinoć u stanu porodice Vučetić kada je povređeno dvoje dece. Policija je zbog toga lišila slobode Srđana Stojanovića, kojem je određen pritvor do 48 sati", rekao je Hoti.\nOn je u izjavi za RSE naglasio da je tokom pretresa pronađeno i 50 metaka kalibra 7,62 mm.\n"U kući u kojoj je došlo do eksplozije pronađen je jedan kalašnjikov i 54 metaka", rekao je Hoti.\nDeca, stara tri i devet godina, zasad nisu životno ugrožena, a nakon zbrinjavanja u Zdravstvenom centru u Mitrovici prebačena su u Beograd. Devojčica je povređena u predelu uha, a njenom bratu geleri su se zabili u vrat.\nNačelnik hirurgije bolnice u Mitrovici Radimir Janković izjavio je da deca nisu životno ugrožena, da je njihovo stanje stabilno i da deci nije potrebna hirurška intervencija.\nEksplozivna naprava bačena je u kuću Sneže i Steve Vučetića, u Bošnjačkoj mahali, jednom od mešovitih kvartova u Mitrovici u kojem žive i Srbi i Albanci.\nPolicija je na mestu eksplozije obavila uviđaj. Ovo je drugi bombaški napad za poslednja 24 časa u severnom delu Mitrovice.\nAdministrativna kancelarija kosovske vlade u Mitrovici najoštrije je osudila bombaški napad u Bošnjačkoj mahali, ističući da je to apsolutno neprihvatljivo i da se ovim napadom otišlo predaleko.\n"Ovo se ne sme tolerisati, ovo delo ne sme proći nekažnjeno. Ovim se napadom otišlo predaleko. Sada je trenutak da svi oni koji mogu imati uticaja, reaguju na pravi način i učine sve što je u njihovoj moći kako bi se ovaj haos zaustavio, nezavisno od toga za koje institucije rade", navela je u saopštenju šefica Administrativne kancelarije Adrijana Hodžić.\nI EULEX i OEBS su u utorak su najoštrije osudili napad.\nU reakciji pre hapšenja, predsednik Opštine Severna Kosovska Mitrovica Krstimir Pantić ocenio je da za bombaški napad u tom gradu odgovornost snose KFOR i EULEX, i pozvao građane da prekinu komunikaciju sa pripadnicima međunarodnih snaga.


Đorđe Vuletić, Savet mladih socijalista i član Izbornog štaba – Podrinske\nĐorđe Vuletić, Savet mladih socijalista i član Izbornog štaba\nSocijalističkoj partiji Srbije sam pristupio jer verujem da je to partija sa istorijom i idejom, partija koja je prošla mnogo teških trenutaka i uspela da opstane, partija koja traje i koja će trajati, partija koja se zalaže za socijalnu pravdu i ravnopravnost.\nU predizbornoj kampanji sve političke opcije zagovaraju koncept koji podrazumeva „dati šansu mladima“, a ja se pitam ko ju je do sada oduzimao.\nSiguran sam da mladi ljudi ne bi imali želju da napuste zemlju, tražeći pomenutu šansu za sigurniji i kvalitetniji život, da im je takva prilika pružena u sredini gde su rođeni, gde su rasli, školovali se i gde je najprirodnije da nastave svoj životni put. U takvoj situaciji u Nemačku, Ameriku, Kanadu i druge lepe zemlje Evrope i sveta poželeli bi da odu isključivo turistički.\nIstovremeno, mnogo ljudi koji su otišli, a neke od njih lično poznajem, prinuđeni su da rade poslove koji nisu adekvatni njihovoj stručnoj spremi i obrazovnim profilima, a oni koji su najbolji kadar, u čije školovanje je uložila naša država, u prilici su da svojim znanjem i radom doprinose razvoju nekih drugih sredina, u nekim drugim državama.\nAngažovanjem i radom u Socijalističkoj partiji Srbije, želeo bih da doprinesem da se Program koji obuhvata sve segmente značajne za unapređenje kvaliteta života, naročito na lokalnom nivou, realizuje u što većoj meri, a na zadovoljstvo svih naših građana, posebno onog dela populacije kojoj pripadam.


ZAPAD ZBUNJEN! NATO U STRAHU! PUTIN OKUPIO novi vojni savez!?\nMoskva namerava da ujedini članice Šangajske organizacije za saradnju pod zastavom borbe protiv međunarodnog terorizma, rekao je na skupu lidera država-članica ŠOS-a ruski predsednik Vladimir Putin.\nBorba protiv terorizma jeste jedna od glavnih tema samita lidera zemalja-članica Šangajske organizacije za saradnju (ŠOS). Učesnici samita u Astani razgovarali su i o razvoju organizacije, situaciji u Avganistanu i na Bliskom istoku.\nPredsednik Rusije doputovao je u Kazahstan u četvrtak, gde se sreo s predsednikom Kine Si Đinpingom. Na sastanku je bilo reči o međunarodnim i bilateralnim pitanjima, među kojima je i priprema posete kineskog lidera Moskvi u julu ove godine.\nU petak se Putin sastao s premijerom Pakistana Navazom Šarifom. Ovaj sastanak posebno je značajan zbog važne uloge Pakistana u rešavanju međunarodnih i regionalnih pitanja.\nKako sledi iz govora Vladimira Putina na zasedanju lidera zemalja-članica ŠOS-a, Moskva namerava da ujedini članice organizacije u borbi protiv međunarodnog terorizma.\nRuski lider je naveo da je terorizam glavna pretnja za bezbednost država, a za efikasnu borbu protiv ovog zla važno je da se ujedini cela međunarodna zajednica.\nRuski predsednik je posebnu pažnju posvetio problemima saradnje s drugim partnerima, izrazivši žaljenje što unutrašnja politička situacija u SAD ne doprinosi konstruktivnoj i sistematskoj antiterorističkoj delatnosti u međunarodnom formatu.\nOno što se događa u Siriji, Iraku, Avganistanu i na celom Bliskom istoku zahteva efikasnu saradnju zemalja, naglasio je šef države.\nVladimir Putin je podsetio da su u zemljama ŠOS-a stvorene i da deluju ilegalne ćelije terorista DAEŠ-a. To je pokazala istraga o terorističkom napadu u Sankt Peterburgu.\nPošto DAEŠ priprema nove planove za destabilizaciju Centralne Azije i južnih oblasti Rusije, ruski lider je pozvao da se pojača koordinacija specijalnih službi država Šangajske organizacije za saradnju.\nNastupajući na zasedanju šefova država ŠOS-a u proširenom sastavu, predsednik Kine Si Đinping predložio je da se održi forum za odbrambenu bezbednost.\nOn je pozvao da se ujedine napori za normalizaciju situacije u Avganistanu i borbu protiv prometa narkotika. Kineski lider naveo je da je spreman da u svojoj zemlji organizuje vežbe ŠOS-a za borbu protiv sajber-terorizma.\nObnoviti rad Kontakt grupe ŠOS-a za Avganistan\nSpominjući prekid aktivnih borbenih dejstava i stvaranje zona deeskalacije u Siriji, Putin je naveo da je konačno rešenje krize još veoma, veoma daleko.\nRuski lider je posebnu pažnju posvetio situaciji u Avganistanu, u kojem SAD i NATO već 15 godina vode operacije protiv talibana, dok se vojna i unutrašnja politička situacija u zemlji i dalje pogoršavaju.\nPrema njegovim rečima, Avganistan je najozbiljnija pretnja za bezbednost regiona ŠOS-a.\nNapominjući da SAD pokušavaju da obnove aktivno učešće NATO-a u Avganistanu, ruski predsednik je naglasio da gotovo niko ne želi tamo da se vraća u punom formatu.\nPutin je predložio da se obnovi rad Kontakt grupe ŠOS-a za Avganistan, koji je obustavljen 2009. godine, kako bi se doprinelo uspostavljanju dijaloga Kabula i opozicionih grupa.


Zaječarska inicijativa je 1. novembra 2020. godine raspisala novi poziv za učešće u programu „Školski izbori“, namenjen đačkim parlamentima. Kroz ovaj program, Zaječarska inicijativa pruža kompletnu tehničku, mentorsku i finansijsku podršku đačkim parlamentima da isplaniraju, pripreme i sprovedu školske izbore. Program je namenjen srednjim školama iz Timočke krajine, kao i iz opština Svrljig, Aleksinac, Ćuprija i Paraćin.\nKroz veoma zabavan program, učenici i učenice srednjih škola će imati priliku da sakupljaju potpise za svoju kandidaturu, okupe svoje izborne timove, učestvuju na edukaciji o izborima i sprovedu prave kampanje u svojim školama. Kandidati i njihovi timovi će za svoje kampanje imati na raspolaganju sredstva na osnovu prethodno dostavljenog i odobrenog budžeta kampanje.\nSve informacije o ovom programu su dostupne na internet stranici www.ziman.rs. Takođe, prijavljivanje za učešće u programu se obavlja isključivo putem ovog sajta, popunjavanjem on-line formulara.\nZaječarska inicijativa je 1. novembra raspisala novi konkurs namenjen đačkim parlamentima srednjih škola iz Timočke krajine u okviru svog programa’’Mladi u pokr...\n“ZIman-ov fond za mlade” ponovo radi!\nNakon skoro dve godine, Zaječarska inicijativa je 1. novembra 2020. godine ponovo otvorila “ZIman-ov fond za mlade”, namenjen organizacijama mladih i za mlade.


Južne vesti: "Evropska godina kulturnog nasleđa i u Nišu"\nJužne vesti 27.04.2018.\nRadionicama za najmlađe, šetnjama gradom uz stručne vodiče, te posećivanjem ustanova kulture i Niš se pridružio proslavi Evropske godine kulturnog nasleđa. Ipak, dok su u Nišu aktivnosti uglavnom namenjene samim Nišlijama, Evropska unija pomaže svojim članicama da uz pomoć svog kulturnog nasleđa razvijaju turizam, pa one i profitiraju.\nCilj aktivnosti, koje će tokom cele 2018. godine sprovoditi EU info kutak u Nišu, upoznavanje je sa kulturnim i istorijskim nasleđem Niša. Interesovanje za posete ustanovama, ture i radionice je toliko, objašnjava Marija Marinković iz EU info kutka, da često ne mogu da prihvate sve prijave.\nSprovodimo različite aktivnosti, kroz kampanju kulturnog nasleđa nastojimo da približimo svojim sugrađanima, mada i svima zainteresovanima, one osobenosti našeg grada. Da ih podsetimo na one kulturno-istorijske podatke koje su učili u školi, ali su ih možda negde zaboravili i da im ih predstavimo kroz jedan atraktivan i prijemčiv način - priča Marinković.\nIako mnogim aktivnostima Evropska unija podržava očuvanje kulturnog nasleđa, kaže Marinković, među Srbima se često može čuti kako bi pristupanje Evropskoj uniji urušilo nacionalni identitet.\nPostoje predrasude naših ljudi da ćemo izgubiti nešto od našeg kulturnog i istorijskog identiteta, ali evo i ova kampanja kulturnog nasleđa je primer ne da nećemo izgubiti, već da nam se pruža prilika da ukažemo na te znamenitosti i na te osobenosti našeg naroda i kulture - rekla je Marinković.\nKada je reč o konkretnijim merama, ulaskom Srbije u Evropsku uniju otvorila bi se mogućnost konkurisanja za Oznaku evropske kulturne baština. Tokom poslednjih pet godina 38 lokacija, za koje je odlučeno da su od posebnog značaja, dobilo je ovu oznaku.\nCilj je doprinos boljem upoznavanju javnosti sa ovim značajnim mestima, a samim tim, ova oznaka doprinosi i razvoju kulturnog turizma koji, kako se navodi u priručniku Argumenti za Evropu, u krajnjoj liniji donosi i ekonomsku korist.\nČlanstvo u EU Srbiji će doneti mogućnost da učestvuje u programu Oznaka evropske baštine i da podnese zahtev da neki od njenih lokaliteta bude odabran i da ponese Oznaku evropske kulturne baštine. Od 2017. uvedene su i “staze kulturne baštine”, koje prolaze kraj raznih lokaliteta i upućuju na događanja kao što su festivali i izložbe - piše u priručniku.\nNaime, reč je o aplikaciji za mobilni telefon, pomoću koje turisti dobijaju informacije i geografske karte kulturnih lokacija.\nZnačajna je i titula evropske prestonice kulture, koju je Novi Sad poneo za 2021. godinu, a uprava festivala “Nišvil” dala predlog da Skupština Niša donese Odluka o kandidaturi Grada Niša za 2025. godinu.\nZa svaki grad koji se izabere za prestonicu kulture, kako piše u priručniku Argumenti za Evropu, predviđeno je 1,5 miliona evra. Kako je cilj ove titule “isticanje bogatstva i raznolikosti kulture Evrope”, pokretanje turizma i poboljšavanje ugleda gradova, mnoge nekadašnje prestonice kulture iskoristile su ovu titulu da unaprede turizam.\nOvom inicijativom kultura se stavlja u sam centar društvenog razvoja i posmatra kao ključ za privredni razvoj društva utemeljen na znanju, inovativnosti i kreativnosti. Mnoge prestonice kulture iskoristile su priliku da u toku tog projekta i nakon njega razviju kulturnu infrastrukturu, omoguće širi pristup kulturi, unaprede imidž grada, razviju turističku privredu i ojačaju kulturne i kreativne industrije - piše u priručniku.\nInače, među Srbima se često može čuti mišljenje da će pristupanje Evropskoj uniji učiniti da ćirilica nestane, iako je ona već tamo. Dokumenti EU se prevode na jezike svih članica, što će reći i na bugarski, odnosno na ćirilicu. Tu je i zabluda o tome da građani neće više moći da peku rakiju ili kolju svinje, koja se takođe ispostavila kao netačna.


SEEbiz.eu / ME / Nekretnine / Osam kompanija u trci za gradnju golf terena na brdu Spas iznad Budve\ngolf tereni brdo Spas Budva Montenegro golf course\nOsam kompanija u trci za gradnju golf terena na brdu Spas iznad Budve\nDatum objave: 09.06.2012. - 09:53:29\nPODGORICA - Na međunarodni poziv za izbor izvođača radova na izgradnji prvog golf terena sa 18 rupa na brdu Spas iznad Budve, prijavilo se osam kompanija iz Crne Gore i regiona, koje su ispunile sve uslove koje je zahtijevala kompanija Montenegro golf course d.o.o., investitor vrijednog projekta.\nKako Dnevne novine saznaju, nakon što je juče tender zvanično i zaključen, osam kompanija je dobilo projektnu dokumentaciju, nakon čega će dostaviti svoje ponude. Montenegro golf course je kompanija koja su, kako se navodi u Centralnom registru Privrednog suda, 12. marta ove godine osnovali opštinsko preduzeće Budva holding i kompanija R.E.B. belgijskog konzula Žan Luka Dumortijea.\nBudvani u o novoosnovanoj kompaniji imaju 15 odsto udjela, dok belgijska strana ima 85 odsto.\nZa izgradnju golf terena, kako je investitor ranije kazao, potrebno je 18 mjeseci.\nStudija lokacije za ovaj lokalitet predviđa izgradnju sportskih sadržaja i hotelskih kapaciteta visoke kategorije, a ovaj projekat izglasan je i na sjednici lokalnog parlamenta krajem prošle godine. I resorno ministarstvo dalo je saglasnost za realizaciju za izgradnju golf teren sa 18 rupa, te ostalih sadržaja, dva hotela i 20 luksuznih vila.\nObaveza investitora je da prvo izgradi golf teren, zatim i ostale sadržaje, a kako je ranije kazao predsjednik opštine Lazar Rađenović, taj projekat bio bi impuls i za druge projekte, jer kada se priča o destinaciji bez I sa golf terenom, zaista je značajna razlika.


Ukoliko želite da živite i radite Kini, ovo je prilika koju je teško propustiti. Epidemiija koronavirusa u Kini je uspešno zaustavljena, a više informacija možete pogledati OVDE\nPoznata kao najmnogoljudnija zemlja sveta, Kina je takođe i jedna od najmoćnijih i najnaprednijih ekonomija sveta. Već mnogo godina u nazad u Kini je evidentan porast svesti da je potrebno da deca od malih nogu savladaju engleski jezik.\nOvakva situacija dovela je do velike potražnje za profesorima engleskog jezika i ostalim visokoobrazovanim osobama sa visokim nivoom znanja engleskog jezika. Upravo osobe takvog profila mogu da učestvuju u programu – English Teaching China.\nProjekat realizujemo u saradnji sa agencijama iz Kine i upravo zbog toga on je usklađen sa važećim zakonima Narodne Republike Kine, a to znači da svi naši kandidati dobijaju radnu – Z – vizu pre odlaska u Kinu. Ukoliko Vam bilo ko kaže da možete da učestvujete u ovom programu bez radne – Z – vize, važno je da znate da je to protivzakonito i na taj način rizikujete da budete novčano kažnjeni i deportovani iz Kine.\nUtiske učesnika programa koji su učestvovali u programu tokom ove godine, možete pogledati OVDE Najčešće postavljana pitanja kandidata možete da pogledate OVDE\nU toku su rezervacije mesta za septembar/oktobar 2022. godine i februar/mart 2023. godine, broj mesta je ograničen!\nPrijave su otvorene do popunjavanja mesta! Mogu da se prijave građani svih država regiona SRB, BiH, RH, SLO i CG.\nuzrast između 22 i 40 godina\nrazvijene komunikacijske veštine i volite rad sa decom\nmotivisana ste osoba koja je spremna da živi i radi u Kini\ntrajanje programa je godinu dana\nPoželjno ali nije obavezno:\nposedovanje TEFL certifikata\nradno iskustvo kao predavač\npočetna plata od 9 000 (oko 1 250$) do 12 000 juana (oko 1 900$) mesečno, u zavisnosti od profila kandidata\nobezbeđena radna – Z – viza\nrefundacija putnih troškova, po završetku programa od 12 meseci\nPrvi korak za rezervaciju mesta je da ispunite formular u nastavku. Posle toga dobićete na mejl potvrdu da ste se uspešno prijavili i uputstva za naredne korake, tako da OBAVEZNO proverite inbox mejla.\nprofesor engleskog ostali\nPredavačko iskustvo (obavezno)


Sporni respiratori su na aerodrom u Sarajevu iz Kine stigli 30. aprila.\nTužilački tim Tužilaštva Bosne i Hercegovine i policijski službenici Državne agencije za istrage i zaštitu (SIPA) izvršili su pregled dokumentacije u vezi sa javnim nabavkama tokom pandemije korona virusa u Sveučilišnoj kliničkoj bolnici u Mostaru, Kantonalnoj bolnici u Mostaru i Univerzitetsko kliničkom centru u Tuzli.\nKako je za Radio Slobodna Evropa (RSE) rekao glasnogovornik Tužiteljstva BiH Boris Grubešić, tužiteljski tim svakodnevno saslušava svjedoke i pregleda dokumentaciju u različitim institucijama u okviru afere „Respiratori“.\n„Tužiteljski tim Tužiteljstva Bosne i Hercegovine je u proteklih tridesetak dana bio u više ustanova. Poznato je da je bio u Zavodu za javno zdravstvo u Mostaru, u Kliničkom centru u Sarajevu, sjedištu Civilne zaštite, pa i u kliničkim centrima i bolnicam u Tuzli i Mostaru, dakle svakodnevno rade“, rekao je za RSE Boris Grubešić.\nTužilaštvo vodi istragu o tome kako je Vlada Federacije BiH, odnosno Federalna uprava Civilne zaštite preko firme "FH Srebrena malina", koja se bavi proizvodnjom voća, nabavila respiratore iz Kine u vrijednosti od 10,5 miliona maraka (5,25 miliona eura).\nKompanija „FH Srebrena malina“ je u četvrtak na račun Uprave za indirektno oporezivanje Bosne i Hercegovine (UIO BiH) uplatila iznos od 452.475 KM (231.346 eura) za PDV (porez na dodanu vrijednost), ali ne i dug po osnovu zatezne kamate, potvrđeno je iz ove institucije.\n„Radi se o dugu po osnovu PDV-a koji je ova kompanija prijavila kao obavezu za uplatu u svojoj aprilskoj PDV prijavi. U skladu sa zakonskim rokovima ta obaveza trebala se uplatiti do 10. maja ove godine, a kako obaveza nije uplaćena, obveznik „FH Srebrena malina“ ušao je i u postupak prinudne naplate, tako da mu je obračunat naknadni teret prinude i zakonska zatezna kamata. Iz tog razloga na današnji dan ukupna obaveza ovog poreznog obveznika je iznosila 473.956 maraka, a kako je uplaćen iznos od 452.475 maraka, na kartici ovog obveznika ostaje obaveza, odnosno dug za uplatu nešto više od 21 hiljade KM“, potvrdio je za RSE Ratko Kovačević, načelnik Odjeljenja za komunikacije i međunarodnu saradnju UIO BiH.\nVlasnik firme „FH Srebrena malina“ Fikret Hodžić, premijer Federacije BiH Fadil Novalić i suspendovani direktor Federalne uprave Civilne zaštite Fahrudin Solak pod istragom su Tužilaštva BiH zbog uključenosti u aferu nabavke respiratora iz Kine, za koje se kasnijim vještačenjem, utvrdilo da da su neupotrebljivi.\n“Izrečena mjera zabrane trajat će dok za njom postoji potreba, a opravdanost će se kontrolisati svaka dva mjeseca. U slučaju da osumnjičeni prekrše izrečene mjere zabrane, može im se odrediti mjera pritvora”, saopćeno je iz Suda BiH


NVO i mediji: Spisak ministarstva opasno ugrožava naša prava - NOVA portal\nDruštvo Autor:Agencije 28. Jul. 202019:132 Komentara\nMediji i organizacije civilnog društva danas u zajedničkom saopštenju zahtevaju od Ministarstva finansija i Uprave za sprečavanje pranja novca da bez odlaganja predoče osnove sumnje zbog kojih su naložili vanredno prikupljanje informacija o organizacijama, medijima i pojedincima od strane poslovnih banaka.\nNa tom spisku, nazivom organizacije ili ličnim imenom i prezimenom i matičnim brojem nalazi se 20 ljudi i 37 organizacija ili udruženja, a sa obrazloženjem da bi se utvrdilo da li te organizacije i pojedinci “imaju veze sa finansiranjem terorizma ili pranjem novca”.\n“Pošto su na spisku brojne organizacije i pojedinci koji se bave istraživačkim novinarstvom, zaštitom ljudskih prava, transparentnošću, filmskom produkcijom, razvojem demokratije, vladavine prava i dobročinstva nameće se zaključak da je u pitanju politička zloupotreba institucija i opasan pokušaj daljeg urušavanja vladavine prava u Srbiji”, dodaje se u saopštenju koje su prosledile Građanske incijative.\nNaglašava se da zloupotreba zakonskih mehanizama i institucija radi nezakonitog pritiska na medije i organizacije civilnog društva predstavlja drastičan napad na slobodu udruživanja i slobodu informisanja.\n“Vlast u Srbiji već godinama je suočena sa ozbiljnim kritikama i međunarodnih i domaćih organizacija u vezi sa ugrožavanjem ove dve važne slobode. Ovakav napad na organizacije koje se zalažu za izgradnju Srbije kao pravne države, poštovanje zakona i istinsku borbu protiv korupcije dodatni je argument da su ove vrednosti ozbiljno ugrožene u Srbiji”, piše u saopštenju.\nOrganizacije, mediji i građani neće odustati od borbe za slobodnu i demokratsku državu, bez obzira na pretnje i pritiske, naglašeno je u saopštenju i dodaje se takvi i slični potezi vlasti samo dodatno motivišu da “kao građani istraju u odbrani sopstvene države”.\n“Podsećamo javnost da su organizacije i mediji sa spiska izložene različitim vrstama redovne državne kontrole, uključujući i inspekcijski nadzor i rigorozne provere finansijskog poslovanja kako od poreske uprave i Narodne banke Srbije, tako i od sopstvenih donatora”, navodi se u saopštenju.\nPišu da je svaka zakonita provera rada organizacija dobrodošla i da će je uvek podržati, a s druge strane, žestoko će se suprotstaviti zloupotrebi institucija i procedura, “jer to jeste naša misija – borba za demokratsku i pravno uređenju državu”.\nSaopštenje je do sada potpisalo 135 organizacija civilnog društva, medijskih udruženja, medija, građanskih aktivista i novinara.\nmedijiNVOsaopštenjespisakUprava za sprečavanje pranja novca


Čović u Podgorici sa Đukanovićem: Odnosi BiH i Crne Gore dobri i prijateljski - Index.ba\nNaslovnica BiH Čović u Podgorici sa Đukanovićem: Odnosi BiH i Crne Gore dobri i...\nČović u Podgorici sa Đukanovićem: Odnosi BiH i Crne Gore dobri i prijateljski\nHrvatski član Predsjedništva BiH Dragan Čović susreo se u Podgorici s predsjednikom Crne Gore Milom Đukanovićem.\nNa početku sastanka Čović je još jednom čestitao ukanoviću na izboru za predsjednika Crne Gore. Na susretu se razgovaralo o bilateralnim odnosima naših dviju zemalja, te je konstatirano kako su dobri i prijateljski, ali da postoji prostor za poboljšanje saradnje u mnogobrojnim pitanjima.\nČović je informirao crnogorskog predsjednika o trenutnoj političkoj situaciji u BiH, te o njenom napretku na euroatlantskom putu. I ovom prilikom je Đukanović istaknuo neupitnu potporu crnogorske strane Bosni i Hercegovini na putu ka članstvu u EU.\nRazgovaralo se i o stvaranju pretpostavki za učinkovitu promidžbu i provedbu ciljeva održivog razvoja UN Agende 2030, koju je Bosna i Hercegovina kao međunarodnu obavezu preuzela 2015. godine.\nČović je, slijedom odluke Predsjedništva BiH, upoznao Đukanovića s namjerom za skorim organiziranjem okruglog stola o ciljevima održivog razvoja i njihovoj provedbi s predsjednicima susjednih zemalja (Republika Hrvatska, Republika Srbija i Crna Gora), koje su također potpisnice Agende 2030, što će poslužiti kao dodatni poticaj regionalnom približavanju i suradnji.\nNa kraju susreta se Čović zahvalio svome kolegi na svoj dosadašnjoj pomoći i potpori, posebno kada su u pitanju priprema odgovora na Upitnik Evropske komisije, aktivnosti na izradi Programa integriranja, kao i mehanizama koordinacije u procesu evropskih integracija.\nPrethodni članakDunović: Zakon o borcima ne mora biti talac Zakona o igrama na sreću\nNaredni članakMakron i Vučić započeli razgovore u Jelisejskoj palati


Borrell: Istrošili smo vojne zalihe zbog rata u Ukrajini | Kosova.info\nDom|Najnovije|Borrell: Istrošili smo vojne zalihe zbog rata u Ukrajini\nBorrell: Istrošili smo vojne zalihe zbog rata u Ukrajini\nVisoki predstavnik EU za vanjsku i sigurnosnu politiku Josep Borrell rekao je u nedjelju da je rat u Ukrajini tektonski pomjerio evropski sigurnosni pejzaž te je naglasio kako bi EU trebala preuzeti više odgovornosti za svoju sigurnost.\nIstrošene zalihe koje su rezultat vojne podrške koju smo pružili Ukrajini su najočitiji primjer naših nedostataka. Međutim, ovo dolazi povrh onih naslijeđenih iz prošlih rezova budžeta i nedovoljnog ulaganja – napisao je on u blogu.\nBorrell je tvrdio da odbrambeni kapaciteti EU i vojni izdaci nisu u skladu sa onima za koje je tvrdio da su bloku potrebni da se suprotstavi sigurnosnim prijetnjama.\nOd 1999. do 2021. kombinovana potrošnja EU za odbranu porasla je samo za 20 posto – u odnosu na 66 posto za SAD, 292 posto za Rusiju i 592 posto za Kinu. Svakako, treba uzeti u obzir početni nivo vojnih kapaciteta, ali ove brojke pokazuju veoma različite trendove – rekao je on.\nDugoročno gledano, tvrdi Borrell, članice EU moraju se fokusirati na zajedničku nabavku i izgradnju oružja, kao što su glavni borbeni tenkovi, napredna sredstva protiv pristupa/uskraćivanja područja i oprema za osvještavanje situacije u svemiru.


Saobraćaj usporen kod Mostarske petlje, veći broj vozila i na mostovima\nPrvog dana nove radne nedelje, popodnevne gužve u prestonici su na najprometnijim saobraćajnicama, javljaju taksisti.\n- Veće gužve su na Gazeli, Brankovom i Pančevačkom mostu u smeru ka gradu. Uobičajeno za ovo doba dana, povećana je i frekvencija saobraćaja na autoputu - kažu za "Blic" iz Žutog taksija.\nSaobraćaj se sporije odvija i kod Mostarske petlje, na Autokomandi, kao i na Slaviji.\nRoditelji đaka koji pohađaju osmoletku "Dr Arčibald Rajs", strahuju za bezbednost svoje dece, nakon što je 12. decembra nepoznata ženska osoba na ulazu u školu pokušala da otme maloletnu Z. P. (8).\nMotociklista je oborio pešaka u Trgovačkoj ulici na Žarkovu nešto pre 13.00 sati, potvrdili su za "Blic" iz Hitne pomoći.\nVesić u ime Grada čestitao našoj čuvenoj glumici i Beograđanki Branki Veselinović 102. rođendan\nNaša poznata glumica, Branka Veselinović, koja glumi u Jugoslovenskom dramskom pozorištu još od njegovog osnivanja 1948. godine, danas slavi 102. rođendan.\nPre tačno mesec dana obelodanjeno je da je Željko Milković, na lični zahtev, napustio mesto direktora Gradskog saobraćajnog preduzeća "Beograd", te da će njegovu funkciju, privremeno, vršiti Radiša Momčilović, dosadašnji izvšrni direktor za saobraćaj.


Snijeg, kiša i niže temperature naredne dvije sedmice u BiH – Haber.ba\nSnijeg, kiša i niže temperature naredne dvije sedmice u BiH\nNestabilne vremenske prilike preovladavat će u Bosni i Hercegovini u narednih petnaest dana, navodi se u dugoročnoj vremenskoj prognozi Federalnog hidrometeorološkog zavoda (FHMZ).\nU periodu od 19. do 27. marta na planinama BiH očekuju se padavine u vidu snijega, dok je susnježica i kiša moguća u nižim, brdskim i ravničarskim, predjelima, a u Hercegovini prognozira se umjerena do slaba kiša, prenoe “Nezavisne“…\nOd 27. marta do 3. aprila prognozira se nestabilan period sa kišom širom naše zemlje.\nU hladnijem periodu jutarnje temperature vazduha u BiH se očekuju od -3 do 2, a u Hercegovini od 3 do 8 °C. Dnevne temperature se prognoziraju od 0 do 5, a u Hercegovini od 5 do 10 °C.\nU drugom, toplijem, periodu jutarnje temperature u BiH se očekuju od 1 do 6, a u Hercegovini od 4 do 9 °C. Dnevne temperature vazduha u BiH se očekuju oko 12, a u Hercegovini oko 15 °C, navedeno je u saopštenju Federalnog hidrometerološkog zavoda.


Tag / Legende / Vesti online\nŽika Marković 0 komentara\nKošarkaški klub "Korać" iz Ustera organizovao je prošlog vikenda za svoje članove i simpatizere zabavu u Štadhofhali u Usteru u Švajcarskoj. Za sjajnu i neponovljivu atmosferu bio je zadužen...\nPesnik sa gitarom: Pevao sa Čorbom i ministrima\nNi skromnijeg čoveka, ni veće karijere! Ovom rečenicom možemo da okarakterišemo Zorana Dašića Dašu, frontmena grupe Legende, koja je prošle godine proslavila tri decenije postojanja. Još od...\nPraznik pesme i poezije\nU prepunom Centru Sava u subotu uveče Legende su održale 57. koncert u ovoj dvorani i s ovim nastupom proslavili 30 godina postojanja grupe. I ovog puta su pokazali i dokazali da su njihovi hitovi...\nPevač "Legendi" automobilom udario staricu\nLjubica Radojević (84) teško je povređena u saobraćajnoj nesreći koja se dogodila u subotu u Ulici kneza Miloša 45 kod Sopota. Na nju je, dok je pretrčavala ulicu, naleteo "volvo" za čijim...\n"Egzibicionizam" rok legendi\nLegende ne sviraju u rupama\n22:45 >> 21:34\nLepa košarkaška vest: Kuća slavnih i u Beogradu\nSrpske ošarkaške legende trebalo bi da dobiju Kuću slavnih u Beogradu.\n"Estrada je leglo kiča i ludila"\nKada ga ljudi na ulici pitaju da li je on Zoran Dašić Daša (59) vođa grupe Legende, on odmahne glavom i kaže "pogrešili ste", pa zbriše glavom bez obzira, jer mu je neprijatno kada ga neko na...\nDaša: Nikada nisam bio crven\nZoran Dašić Daša (59), vođa grupe Legende, koje traju tri decenije, kaže da je u karijeri postigao sve što se moglo. Član je raznih udruženja, a pomoćnik je i glavnog urednika Zabavnog...\nEvo zašto su "Legende" legendarne\nI ovog februara, po tradiciji, grupa "Legende" je obradovala svoje fanove, održavši koncert 7. februara u beogradskom Centru Sava. Kako je to izgledalo, možete da vidite na snimku našeg Z. K....


EU: Dug, ali ostvariv put do članstva\nČelnici Evropske unije, ključnih evropskih banaka i zvaničnici država Zapadnog Balkana, danas su se u Briselu saglasili da je za brže uključivanje zapadnobalkanskog regiona u evropske strukture, nužno izgraditi infrastrukturu i osnažiti regionalnu saradnju. Evropski zvaničnici ocenili su da putovanje Balkana u Evropsku uniju neće biti lako, ali je cilj na vidiku.\nPosle pet godina, uspeli smo da zemlje Zapadnog Balkana dovedemo iz ere stabilizacije i pridruživanja do puta proširenja i integracije, ocenio je evropski komesar za proširenje Oli Ren na otvaranju konferencije o Zapadnom Balkanu u Briselu.\n"Putovanje neće biti lako, ali put ka članstvu u Evropskoj uniji je jasan i čvrst. Putovanje zahteva ozbiljne reforme i prilagođavanje, ali cilj je na vidiku. U narednoj deceniji, pre ili kasnije, to zavisi od mogućnosti svake zemlje pojedinačno."\nPodsetivši da je upravo završeno "maratonsko zasedanje Saveta ministara inostranih poslova država Evropske unije, Ren je kazao da su donete veoma pozitivne odluke za države Balkana, posebno za Srbiju.\n"Samo nedelju posle ukidanja viza, odluka Evropske unije da počne da primenjuje Prelazni sporazum sa Srbijom predstavlja pravu prekretnicu. Ona se zasniva na poboljšanoj i sada zadovoljavajućoj saradnji Srbije s Haškim tribunalom, kao i na pravnim i ekonomskim reformama koje se sprovode u zemlji."\nRen i ministar inostranih poslova Švedske Karl Bilt saglasni su da Srbija treba da preduzima "svaki korak u svoj čas" ka članstvu u Evropskoj uniji i da to važi i za zahtev za kandidaturu za članstvo. Uz ocenu da će dalje proširivanje unije biti složeniji postupak u odnosu na prethodni ulazak 10 novih članica, Bilt je rekao da misli da Srbija može brže napredovati ka članstvu. Takođe je naglasio da su zemlje Zapadnog Balkana u proteklih 20 godina mnogo osiromašile i to ilustrovao primerom Srbije.\n"Bruto društveni proizvod u Srbiji je 50 odsto ispod Poljske, dok je pre 20 godina Srbija bila 40 do 50 odsto ispred Poljske. Eto, to se dogodilo tokom proteklih decenija dezintegracije i destrukcije. Naravno, Slovenija i Hrvatska su ispred Srbije, a svi ostali su znatno ispod."\nVisoki evropski zvaničnici su zaključili da ne bi trebalo praviti pauzu u proširivanju Evropske unije pošto u članstvo uskoro uđu Hrvatska i Island i ponovili da vladavina prava ostaje najveći izazov za države u regionu.


Teleforniranje preko interneta sve je popularnije\n05 jul, 2005\nKao mnoge druge tehnologije zasnovane na kompjuterima i internetu, telefoniranje bez telefona naglo osvaja svet.\nPrema nekim najnovijim istraživanjima, 23 odsto manjih i srednjih firmi u Kanadi već koristi ovu, takozvanu VOIP tehnologiju. Prema istom istraživanju, taj procenat će u naredne tri godine porasti na 50 odsto.\nO privatnicima za sada ne postoje precizni podaci, ali je poznato da mnogi veliki internet portali, kao što su Yahoo, Skype i drugi, već nude ili nameravaju da počnu sa internet telefonijom. Nova tehnologija sasvim je jednostavna za upotrebu: ako imate kompjuter i pretplatu na internet dovoljno je da, ako već nemate, ugradite tonsku karticu i priključite na nju jednostavan mikrofon i par slušalica, a zatim sa interneta skinete neki od besplatnih programa za telefoniranje.\nNedostatak je u tome što za besplatne razgovore i vaš sagovornik mora da ispuni slične uslove i da koristi isti program. Ali to nije prepreka za one koji već komuniciraju elektronskom poštom ili trenutnim slanjem poruka, takozvanim ”čatom.“\nRazličiti programi za sada nisu medjusobno kompatibilni, ali pitanje je vremena kada će neko ponuditi program za konverziju.\nOsim ovoga, moguće je preko kompjutera birati i brojeve onih koji imaju samo običan telefon, ali za takvu uslugu potrebna je mala godišnja pretplata. Tradicionalne telefonske kompanije grozničavo razmišljaju o tome kako da odgovore na ovaj izazov.